text:
Auai AS i le Pacific Arts Fest: Atu Solomona
Ua mautu le tatou au fa’afiafia e masi’i atu mai le tatou malo mo le Fa’aaliga o Tu ma Aga a le Atuvasa, ua mae’a tapena ai le ausiva a le Kolisi Tu’ufa’atasi, mo le fa’aaliga o tu ma aga a Samoa i Solomona, fa’atasi ai lea ma le aumalaga e to’a 20 o i latou e aofia ai le sui o le Komiti Fa’afoe, o Atisi Samoa, o sui o le aufaigaluega ma le Malo fo’i. O le aumalaga atoa e masi’i e to’a 50 i latou.
O le a tu’ua i latou lo tatou atunu’u i le aso 25 Iuni, 2012 ma latou uia ai Samoa i le va’alele ua masi’i atu ai fo’i le aumalaga a Samoa Tuto’atasi mo Solomona. Ua fa’apena fo’i ona fa’ailoa mai o le vaitau sa’o mo lea fa’aaliga ua fa’ataoto lea mo le aso 27 Iuni se’ia pa’ia le aso 12 Iulai, 2012 i Solomona lava.
Ua fa’ailoa mai e matua to’atele lava le aumalaga a Niu Sila ma Ausetalia e fa’aalia a latou tu ma agaifanua i lenei fo’i tausaga.
Ua fa’ailoa mai e le malo o Solomona, le fesoasoani tupe e $100,000. ua taua’aoina ane e le Malo o Ausetalia ma le malo o Niu Sila ina ia fesoasoani e fa’atupe ai le tapenaga o le nofoaga mo le fa’aaliga o Tu ma Agaifanua o malo uma o le Atuvasa a le Pasefika.
Ua tatou iloa, o lea taligamalo na tuana’i sa talimalo ai Amerika Samoa ma o lenei tausaga ia Iulai -Aokuso 2012, o le a talimalo ai Solomona.
$100,000. Meaalofa Ausetalia & Niu Sila - Fa’amae’a tapena Arts Fest:
Ua fa’ailoa mai e se tala tusia i le Nusipea a le Solomon Times ua mae’a taua’aoina se meaalofa tupe e $100,000. mai le malo o Ausetalia ma Niu Sila e fesoasoani i le taligamalo o le Fa’aaliga o Tu ma Aga a le Atuvasa i Solomona.
Ua fa’ailoa mai o lea meaalofa tupe, ua fa’amae’a lelei ai le tapenaga o lea nofoaga mo fa’aaliga, i ona moli ma mea fa’aleotele leo ma o nei mea o le a fa’aaogaina uma lava e fa’aaliga o tu ma ata a atumotu ta’itasi o le a auai i lenei fa’aaliga tele a le Pasefika.
Ua fa’ailoa mai, ua matua fiafia nei malo tetele e lua i le avanoa ua maua e fesoasoani ai mo Solomona i lana taligamalo, aua ua i ai lo latou iloa, e le misia fo’i e i latou lea avanoa lelei e fa’aalia ai latou tu ma agaifanua i lea fo’i fa’aaliga, ma e silia ma le 300 o latou sui auai i lea fa’aaliga mai malo nei e lua.
E ese mai lenei fesoasoani tupe, ae ua fa’ailoa mai fo’i e to’atele fo’i fesoasoani ua mae’a fa’ao’o ane e Niu Sila ma Ausetalia e ala i tagata faufale, tagata e i ai tomai mo fausaga o nofoaga ma le tosoina o le uila ma le suavai taumafa i nofoaga ma fale ua fa’atulaga mo fa’aaliga, ae maise nofoaga e nonofo ai le au fa’afiafia ma isi fo’i nofoaga mo fefa’atauaiga o nei galuega alofilima o atunu’u uma o le atuvasa.
E aofia mai i le aumalaga a Ausetalia, ua a’ailoa mai e to’a 50 a latou atisi ta’uta’ua lava o le a auai ma a latou folasaga ma galuega taulima e fa’aalia i le fa’aaliga ale atuvasa i Solomona. Ua fa’ailoa mai o le a auai ane le latou fa’aili ua fa’aigoaina o le Tjupi Band lea ua fa’ailoa mai e i ai a latou musika po’o pese fa’arekei Fa’a- Ausetalia ma o lo’o i ai le latou pese sili ona alumia i Ausetalia e fa’aigoaina o le “Pa’u Lanu sese!”O le a mafai ona maimoaina lenei aufaipese matagofie a Ausetalia i le taimi o le latou fa’aaliga.


c: text/html

text:
CCSGO faatumulia | MANATU saoloto | PROMO URL ponesi | faalagolago
Matou te alolofa ia CS: IA ma matou te alolofa paʻu. Ua tatou iloa foi e te faia foi, lenei o le mafuaaga tatou te faia ai lenei website! MO LE LAUTELE!
ua foafoaina lenei website mo le tagata e alolofa i le tuinanau o taaloga faitupe, ae te le fiafia i le “kasino” faiga o le tele o nofoaga, i.e. komisi, pasene mo le fale ma le teuina moni mea.
O tagata uma e choses e faaliliuina atu nisi o ana / lona mataua e toaga o le a lisiina i le laulau o le tagata e faaaogāina, i so o se taimi, e tusa lava po logged i totonu po o le, ia / ia mafai ona osofaia e se isi lava tagata.
Osofaiga galulue i luga o se 50/50 avanoa faiga, ia te oe le avanoa lava lea e tasi i le manumalo o le tagata osofaia o oe. E le mafai ona aveesea e sili atu nai lo 50% o lou mataua toaga i osofaiga tasi.
Afai e te manumalo / le maua se osofaiga po o le puipuiga o le mataua alu i le po o le alu ai o outou mataua Active , ina ia tausia lou mataua saogalemu e tatau ona faaliliuina atu i latou e mataua Static !
csgooverflow.com
CSGO faatumulia | MANATU saoloto | PROMO URL ponesi | faalagolago
CCSGO faatumulia | MANATU saoloto | PROMO URL ponesi | faalagolago

robotstxt: allowed

filter: keep


text:
Auala e Feagai ai ma Lagona ua Faamanuʻalia
INA ua tatou faatoʻā fananau mai, sa lē mafai ona tatou faia se mea na o i tatou, ae sa faalagolago atoa lo tatou saogalemu i o tatou mātua. Ina ua tatou savavali, sa tatou feiloaʻi i ni tagata e fou i le vaai sa pei o ni tagata tinoeese. Sa tatou fefefe iā i latou pe afai e lē o iai o tatou mātua. Ae o le taimi lava e tatou te fetagofi ai i le lima o lo tatou tamā po o le tinā, ona tatou lagona loa lea o le saogalemu.
A o tatou lāiti, sa faalagolago lo tatou fiafia i le alofa ma faalaeiauga mai i o tatou mātua. Sa lelei o tatou faalogona ina ua iloa e alolofa o tatou mātua iā i tatou. Ina ua la faamautinoa mai e tatou te lelei, sa atili ai ona tatou lagona le mautinoa ma faia nisi faaleleiga atili.
A o faasolo ina tatou matutua, sa fesoasoani mai foʻi a tatou uō vavalalata ina ia tatou lagona le mautinoa. Sa toʻafilemu o tatou faalogona pe a iai faatasi ma i latou, ma faaitiitia ai lo tatou fefefe a o iai i le aʻoga.
A o tuputupu aʻe tamaiti, e masani ona moomoo ia iai faalogona na taʻua i luga. O nisi talavou e tau lē iai ni a latou uō vavalalata, ma o le toʻatele foʻi o tamaiti e itiiti se lagolagosua mai i o latou mātua. Ua taʻutino mai e Melissa *: “O so o se taimi lava ou te vaai ai i ata o ni aiga o loo faifaimea faatasi, ou te faapea ifo, ʻMaʻimau pe ana ou olioli faapea a o oʻu laʻitiiti.’” Atonu e faapena foʻi ou faalogona.
AAFIAGA O LAGONA FAAMANUʻALIA A O TUPUTUPU AʻE
Atonu e te leʻi lagona le mautinoa a o e laʻitiiti. Atonu e lē tele ni faalaeiauga na e mauaina, ma le alofa na faaalia atu iā te oe. Atonu foʻi e te manatua le tele o taimi na misa ai ou mātua ma iʻu ai ina malepe le la faaipoipoga, ma atonu ua e tuuaʻia sesē ai oe. Ae o le itu e sili ona leaga, atonu sa fai atu e se tasi o ou mātua ni upu faatigā pe fasi faamoʻamoʻa oe.
O le ā le auala e ono tali atu ai se tamaitiiti ua iai lagona faamanuʻalia? O nisi talavou ua faaaogā fualaau faasāina pe inu seʻia tau i le ua. O isi ua auai i ni kegi ina ia lagona ai le tāua o i latou. E ono amata foʻi e nisi talavou ni faigāuō ma le isi itupā, ina ia lagona ai le alofa ma le faapelepele. Peitaʻi e seāseā ona tumau nei faigāuō, ma e masani ona atili faamanuʻalia ai faalogona pe afai e iʻu ane e toe malepe.
O talavou ua faamanuʻalia faalogona ae ua latou ʻalofia na faiga lē atamai, atonu e tuputupu aʻe pea ma sina faalogona e tāua i latou. Ua faapea mai Ana: “Sa ou manatu e leai soʻu tāua ona o le tala lenā a loʻu tinā e fai soo mai iā te aʻu. Ou te lē manatua se taimi na ia faamālō mai ai pe faaalia mai le alofa iā te aʻu.”
E iai nisi māfuaaga e faamanuʻalia ai o tatou faalogona, e ese mai i le auala na tausia aʻe ai i tatou. E ono māfua ona ua tatala se faaipoipoga, o faigatā o le soifua matua, po o le popole i o tatou foliga vaaia. Po o le ā lava le māfuaaga, ae e mafai ona mou atu ai lo tatou fiafia ma faaleagaina ai a tatou faiā ma isi. O le ā e tatou te faia ina ia foʻia ai nei faalogona?
E MANATU MAMAFA MAI LE ATUA IĀ I TATOU
E ao ona tatou iloa e iai sē e mafai ona fesoasoani mai iā i tatou, ma o sē e finagalo e fesoasoani mai, o le Atua lea.
O le feʻau lenei mai i le Atua e ala mai i lana perofeta o Isaia: “Aua e te vaai solo, auā o aʻu o lou Atua. Ou te faamalosi iā te oe. Ou te matuā fesoasoani iā te oe. Ou te matuā lagolagoina oe i loʻu lima taumatau o le amiotonu.” (Isaia 41:10, 13) Maʻeu se faamāfanafanaga pe a mafaufau i se uiga faafaatusa, e finagalo le Atua e na te uuina o tatou lima! E leai la se māfuaaga e tatou te popole ai!
O loo faamatala i le Tusi Paia auauna a le Atua sa lagona le popole, ae na maufaatuatuaina le Atua o le a puipuia ma faasaoina i latou. Sa manatu Hana le tinā o Samuelu ua lē taulau o ia, ona sa lē mafai ona ia fanauina se pepe, ma sa masani ona ulagia o ia ona e lē fanau. O le iʻuga sa tagi o ia i le tele o taimi ma lē fia ʻai. (1 Samuelu 1:6, 8) Peitaʻi, ina ua sasaa atu ona faalogona i le Atua, sa lē toe popole o ia.—1 Samuelu 1:18.
E iai taimi sa lagona ai e le faisalamo o Tavita le lē mautonu. Sa tulituliloa o ia e le tupu o Saulo i le tele o tausaga. E tele taimi na sao ai mai i faufauga ina ia fasiotia o ia, ma o nisi taimi sa ia lagona le fiu ona o faafitauli na feagai ma ia. (Salamo 55:3-5; 69:1) Peitaʻi na tusi o ia i le Salamo 4:8: “Ou te taoto ma ou moe ma le filemu, auā e na o oe Ieova e, ou te nofo ai ma le saogalemu.”
Sa faailoa atu e Hana ma Tavita o la faalogona mafatia iā Ieova, ma sa fesoasoani Ieova iā i laʻua ina ia tutumau. (Salamo 55:22) E faapefea ona tatou faia foʻi faapea i aso nei?
AUALA E TOLU E FEAGAI AI MA LAGONA FAAMANUʻALIA
1. Ia maufaatuatuaina Ieova o se Tamā.
Sa faalaeiau e Iesu i tatou ia iloa lona Tamā, o le “Atua moni e toʻatasi.” (Ioane 17:3) Ua faamautinoa mai e le aposetolo o Paulo ʻe lē o mamao le Atua mai iā i tatou taʻitoʻatasi.’ (Galuega 17:27) Na tusi Iakopo i le Iakopo 4:8: “Ia outou mafuta vavalalata atu i le Atua, ona mafuta vavalalata mai lea o ia iā te outou.”
O le iloaina e iai lo tatou Tamā i le lagi e alofa ma manatu mamafa mai iā i tatou, o se laasaga tāua ina ia foʻia ai faalogona popole. E moni atonu e umi se taimi e manaʻomia ina ia atiaʻe ai lenei maufaatuatuaina, peitaʻi e toʻatele i latou ua tofo i le tāua tele o le faia faapea. Ua faapea mai Kalolina: “Ina ua avea Ieova ma oʻu Tamā, sa ou maua sē e mafai ona sasaa atu i ai oʻu faalogona loloto. Ua avea lea ma mapusaga tele mo aʻu.”
Ua faapea mai Rasela: “Ina ua ou lagona le tuua toʻatasi e aunoa ma oʻu mātua, sa fesoasoani mai Ieova ina ia ou lagona le mautonu. E mafai ona ou talanoa ma ōle atu e fesoasoani mai i oʻu faafitauli, ma sa fesoasoani mai o ia.” *
2. Ia saʻili se aiga faaleagaga.
Sa aʻoaʻo e Iesu ona soo ia manatu le tasi i le isi o ni uso ma tuafāfine. Na fetalai o ia i le Mataio 23:8: “O le ʻauuso uma outou.” Sa finagalo o ia i ona soo moni ia alofa le tasi i le isi, ma ia avea i latou o se aiga toʻatele faaleagaga.—Mataio 12:48-50; Ioane 13:35.
E taumafai ma le faamaoni faapotopotoga o Molimau a Ieova, ia iai le māfana ma faamāfanafanaga o se aiga moni faaleagaga. (Eperu 10:24, 25) Ua iloa e le toʻatele, ua pei sauniga a le faapotopotoga o se vai nini e togafitia ai o latou faalogona tigā ma mafatia.
Ua taʻua e Eva: “Sa iai saʻu uō mamae i le matou faapotopotoga sa malamalama i oʻu mafatiaga. Sa faalogologo mai, faitau mai mau o le Tusi Paia, ma ma tatalo faatasi. Sa ia faamautinoa ou te lē o tuua toʻatasi, ma fesoasoani mai ina ia ou talanoa atu ma aveesea oʻu popolega. Ou te faafetaia lana fesoasoani, ona na ou toe lagona ai le mautinoa.” Ua faapea mai foʻi Rasela: ʻUa ou maua se tamā ma se tinā i le faapotopotoga. E fesoasoani mai le faapotopotoga ina ia ou lagona le alofa ma le mautinoa.’
3. Ia alofa ma agalelei i isi.
E maua ni faauōga tumau pe a faaalia le alofa ma le agalelei i isi. Na fetalai Iesu: “E sili le fiafia e maua i le foaʻi atu i lo o le talia mai.” (Galuega 20:35) E mautinoa o le a tatou iloaina, o le tele e tatou te faaalia ai le alofa, o le tele foʻi lenā o mea e tatou te mauaina. Na fetalai Iesu i ona soo: “Ia outou foaʻi atu pea, ona foaʻi mai lea o tagata iā te outou.”—Luka 6:38.
E atili ona lelei o tatou faalogona pe afai e faaalia atu ma faaalia mai le alofa. Ua taʻua i le Tusi Paia, “e lē uma le alofa.” (1 Korinito 13:8) Ua taʻutino mai e María: “Ou te iloa o nisi o oʻu manatu lē lelei e faatatau iā te aʻu, e lē saʻo. Ua mafai ona ou teena nei mafaufauga lē lelei e ala i le fesoasoani i isi, nai lo o le manatu iā te aʻu lava. Ou te lagona le faamalieina i taimi uma ou te faia ai ni mea mo isi.”
LAGONA E TAGATA UMA LE MAUTINOA
E lē faapea o laasaga ua taʻua i luga o le a vave ai ma tumau ona tatou maua le mapusaga. Peitaʻi e mafai ona fesoasoani iā i tatou. Ua faapea mai Kalolina: “O loo iai pea oʻu faalogona lē mautonu. Peitaʻi i le taimi lenei ua ou iloa e tāua aʻu, o loo manatu mamafa mai le Atua iā te aʻu, ma e toʻatele aʻu uō vavalalata e fesoasoani mai foʻi ina ia ou lagona le mautinoa.” E faapena foʻi faalogona o Rasela. Ua faapea mai o ia: “E iai taimi e lofitūina ai aʻu i le faanoanoa. Peitaʻi o loo iai uso ma tuafāfine faaleagaga e mafai ona ou saʻili i ai mo ni fautuaga, ma e fesoasoani mai ina ia saʻo laʻu vaai i mea. A o le sili, ua ou maua se Tamā i le lagi ou te talanoa i ai i aso uma, ma ua fesoasoani tele iā te aʻu.”
Ua taʻua i le Tusi Paia se lalolagi fou i le lumanaʻi, lea o le a lagona ai e tagata uma le mautinoa
E iai foʻi se vaifofō tumau. Ua taʻua i le Tusi Paia se lalolagi fou i le lumanaʻi, lea o le a lagona ai e tagata uma le mautinoa. Ua folafola mai e le Atua i le Mika 4:4: “E taʻitoʻatasi ma nofo i lalo o lona vine ma lalo o lona mati, e leai foʻi se tasi e faamataʻu iā i latou.” I lenā taimi, e leai se tasi e toe faia se mea e tatou te lagona ai le lē malupuipuia, pe faia se mea e tatou te afāina ai. E oo lava i mea e sili ona tugā na tatou aafia ai i taimi ua mavae, “e lē toe manatua.” (Isaia 65:17, 25) O le a faavaeina e le Atua ma lona Alo o Iesu Keriso le “amiotonu moni.” O le iʻuga, o le a maua ʻle toʻafilemu ma le saogalemu e oo i le faavavau.’—Isaia 32:17.
^ pala. 5 Ua suia igoa.
^ pala. 21 E fiafia Molimau a Ieova e faia ni talanoaga faale-Tusi Paia e aunoa ma se totogi, ma i latou o loo fia mafuta vavalalata atu i le Atua.


text:
MATAUPU 114
Ua Faamasinoina e Keriso Mamoe ma ʻOti i Lona Mana i le Malo
UA FAAMATALA E IESU LE TALAFAATUSA E FAATATAU I MAMOE MA ʻOTI
Ua faatoʻā māeʻa ona faamatala e Iesu talafaatusa e faatatau i taupou e toʻasefulu ma taleni, a o iai pea i le mauga o Olive. Ua faapefea ona faaiʻu e Iesu lana tali i le fesili a ona aposetolo e toʻafā, e faatatau i le faailoga o lona faatasi mai ma le taufaaiʻuiʻuga o lenei faiga o mea? Ua ia faia faapea e ala i le faamatala atu o le talafaatusa mulimuli, e faatatau i mamoe ma ʻoti.
Ua amata e Iesu le talafaatusa i lona faamatala atu lea o le taimi o le a tupu ai lenā mea: “Pe a taunuu le Atalii o le tagata i lona mamalu, ma agelu uma faatasi ma ia, ona tiʻetiʻe ai lea o ia i lona nofoālii mamalu.” (Mataio 25:31) Ua faamanino atu e Iesu, o ia le tagata autū o lenei talafaatusa. E masani ona ia taʻua o ia o “le Atalii o le tagata.”—Mataio 8:20; 9:6; 20:18, 28.
O afea e faataunuu ai lenei talafaatusa? E faataunuuina pe a “taunuu” mai Iesu “i lona mamalu” faatasi ai ma agelu, ma tiʻetiʻe “i lona nofoālii mamalu.” Ua uma ona ia fetalai e faatatau i “le Atalii o le tagata o loo sau i ao, ma le mana tele, ma le mamalu” faatasi ai ma ana agelu. O afea o le a tupu ai lenā mea? ʻPe a mavae le puapuaga.’ (Mataio 24:29-31; Mareko 13:26, 27; Luka 21:27) O lea, e faataunuuina lenei talafaatusa pe a taunuu mai Iesu i lona mamalu i le lumanaʻi. O le ā o le a ia faia ai i lenā taimi?
Ua faamatala e Iesu e faapea: ʻPe a taunuu le Atalii o le tagata, e faapotopotoina atunuu uma i ona luma, ona tuueseeseina lea e ia o tagata, e pei ona tuueseeseina e se leoleo mamoe o mamoe ma ʻoti. Ona ia tuuina lea o mamoe i lona itu taumatau, a o ʻoti i lona itu tauagavale.’—Mataio 25:31-33.
Ua fetalai atu Iesu e faatatau i mamoe ua tuuesea i le itu taumatau lea e finagalo malie i ai o ia: “Ona fai atu lea o le tupu i ē o i lona itu taumatau, ʻŌ mai ia outou o ē ua faamanuiaina e loʻu Tamā, ia fai mo outou tofi le malo ua saunia mo outou talu ona faavaeina le lalolagi.’” (Mataio 25:34) Aiseā ua maua ai e mamoe le finagalo malie o le Tupu?
Ua fetalai atu le Tupu: “Na ou fia ʻai ona outou aumai ai lea o se mea ou te ʻai ai; na ou fia inu ona outou aumai ai lea o ni vai ou te inu ai. Na avea aʻu o se tagata ese ona outou talileleia lea o aʻu. Na ou lē lavalavā, ona outou faaofuina lea o aʻu. Na ou maʻi ona outou tausia lea o aʻu. Na ou iai i le falepuipui ona outou asiasi mai ai lea iā te aʻu.” Ina ua fesili atu i latou ua pei o ni mamoe po “o ē e amiotonu,” po o le ā le auala na latou faia ai nei galuega lelei, ae ua tali mai le Tupu: “Auā na outou faia i se tasi o oʻu uso e sili ona faatauvaa, o aʻu lava lea ua outou faia i ai.” (Mataio 25:35, 36, 40, 46) E lē faia nei galuega lelei i le lagi, talu ai e lē o iai ni tagata mamaʻi pe e fia aai i inā. O lona uiga la, e faia nei galuega mo uso o Keriso i luga o le lalolagi.
Ae faapefea ʻoti ia ua tuuesea i le itu tauagavale? Ua fetalai atu Iesu: ʻOna faapea atu lea o le Tupu iā i latou o i lona itu tauagavale, “Inā ō ese atu ia outou iā te aʻu, auā ua faamalaiaina outou i le afi e faavavau ua saunia mo le Tiapolo ma ana agelu. Auā na ou fia ʻai ae tou te leʻi aumai se mea ou te ʻai ai, na ou fia inu ae tou te leʻi aumai ni vai ou te inu ai. Na avea aʻu ma tagata ese, ae e tou te leʻi talileleia aʻu, na ou lē lavalavā ae e tou te leʻi faaofu iā te aʻu, na ou maʻi ma iai i le falepuipui ae e tou te leʻi tausia aʻu.”’ (Mataio 25:41-43) Ua tatau lenei faamasinoga i ē e pei o ni ʻoti, ona e latou te leʻi agalelei i uso o Keriso o loo i luga o le lalolagi, e pei o le auala sa tatau ona feutagaʻi ai ma i latou.
Ua aʻoaʻoina e aposetolo, o le a iai aafiaga tumau o lenei faamasinoga lea o le a faia i le lumanaʻi. Ua fetalai atu Iesu iā i latou: ʻOna faapea atu lea o le Tupu iā i latou, “E moni ou te fai atu iā te outou, Auā na outou lē faia i se tasi o ē sili ona faatauvaa o i latou nei, o aʻu lava lea ua outou lē faia i ai.” Ona ō atu ai lea o i latou nei i le faaumatiaga e faavavau, a o ē e amiotonu e ō atu i le ola e faavavau.’—Mataio 25:45, 46.
E tele mea ua manatunatu loloto i ai soo o Iesu, ona o lana tali i le fesili a ona aposetolo. Ua fesoasoani foʻi iā i latou e toe iloilo ai o latou uiga faaalia faapea a latou gaoioiga.


text:
Vitiō o Ata Tusi
O nei vitiō o loo talanoaina ai nisi o mataupu ogaoga i se auala faigofie!
E Faapefea Ona Ou Maua le Tele o le Saʻolotoga?
E te manatu ua avea oe o se tagata matua, ae e lē o le manatu lenā o ou mātua. O ā mea e manaʻomia ona e faia ina ia la maufaatuatuaina ai oe?
E Faapefea Ona Ou ʻAlofia le Faitala?
E amata loa ona aliaʻe mai tala taufaaleaga, ia gaoioi!
Po o le Alofa Moni po o le Alofa Faavalea?
Ia iloa le uiga o le alofa faavalea ma le alofa moni.
Tetee Atu i Omiga Mai i Aumea!
Auala faigofie e fā e fesoasoani e maua ai le malosi e fai ai au lava filifiliga.
Tetee Atu i Ē Fia Malolosi ae Aua le Faamisa
Ia iloa le māfuaaga e fia malolosi mai ai tagata ma le auala e taulima ai.


text:
Aiseā e Lē Faamanatu ai e Molimau a Ieova le Eseta?
Manatu sesē taatele
Talafatu: E lē faamanatu e Molimau a Ieova le Eseta auā e lē o i latou o ni Kerisiano.
Tala Moni: E matou te talitonu o Iesu Keriso o lo matou Faaola, ma e matou te faia le mea sili e “
mulimulituʻi ai i ona tulaga aao.”—1 Peteru 2:21; Luka 2:11.
Talafatu: E tou te lē talitonu na toetū mai Iesu.
Tala Moni: Matou te talitonu na toetū mai Iesu; matou te ioe e tāua lenā i le faatuatua o Kerisiano ma faamatilatila atu foʻi i la matou talaʻiga.—1 Korinito 15:3, 4, 12-15.
Talafatu: E tou te lē popole pe a lē maua e tou fanau le fiafia pe a faamanatu le Eseta.
Tala Moni: Matou te alolofa i a matou fanau. Matou te faaalu le taimi ma le malosi e toleni ma fesoasoani iā i latou ina ia maua le fiafia.—Tito 2:4.
Aiseā e lē faamanatu ai e Molimau a Ieova le Eseta?
O le aso faamanatu o le Eseta, e lē faavaeina mai i le Tusi Paia.
Na poloaʻia e Iesu le faamanatuina o lona maliu ae lē o lona toetū. E matou te faia lenei Faamanatuga i tausaga taʻitasi i le aso na maliu ai Iesu, e tusa ai ma le kalena faaletausaga a le Tusi Paia.—Luka 22:19, 20.
Matou te talitonu o tū masani o le Eseta, e tupuga mai i faiga faaletapuaʻiga i aso anamua ina ia fua tele le laueleele ma faatoʻateleina fanau a tagata, ma o le māfuaaga lenā e lē taliaina ai e le Atua. E finagalo le Atua ia tatou ‘
tapuaʻi atu tau lava o ia,’ ma e lē fiafia lona finagalo i tapuaʻiga e aofia ai faiga e na te teena.—Esoto 20:5; 1 Tupu 18:21.
E matou te talitonu o la matou filifiliga e lē faamanatu le Eseta, e faavae moni mai lava i le Tusi Paia, lea o loo fautua mai e faaaogā le “
atamai aogā ma le mafaufau lelei,” nai lo o le tau ina mulimuli i tū masani a tagata. (Faataoto 3:21; Mataio 15:3) A o matou faasoa atu i isi o matou talitonuga e uiga i le Eseta pe a fesili mai, e matou te faaaloalo foʻi i aiā tatau a tagata e faia ai a latou lava filifiliga.—1 Peteru 3:15.
Faitau Atili
O le ā le Manatu o le Tusi Paia i le Eseta?
Ia aʻoaʻo e faatatau i tupuaga o tū masani e lima o le Eseta.
E Faapefea Ona E Iloa le Tapuaʻiga Moni?
Pe e na o le tasi le tapuaʻiga moni? Iloilo faailoga e lima e iloa ai le tapuaʻiga moni.


text:
VAEGA 6
O le ā e Tatou te Aʻoaʻo Mai i le Lolo i Aso o Noa?
Sa faaumatia e le Atua tagata amioleaga, ae faasaoina Noa ma lona aiga. Kenese 7:11, 12, 23
E 40 ao, 40 pō na matuā maligi ai timuga, ma ufitia uma ai le laueleele. Na faaumatia ai tagata leaga uma.
Na tuua e agelu fouvale o latou tino tagata ae toe foʻi atu i le lagi, ma avea ai ma temoni.
Na faasaoina ē na i totonu o le vaa. E ui na maliliu mulimuli ane Noa ma lona aiga, ae o le a toe faatutūina e le Atua i latou i le ola e faavavau.
O le a toe faaumatia e le Atua tagata amioleaga, ae faasaoina ē amiolelei. Mataio 24:37-39
O loo faaauau pea ona faasesē e Satani ma temoni tagata.
E tutusa lelei aso nei ma aso o Noa, ua teena e le toʻatele le taʻitaʻiga alofa a Ieova. Ua lē o toe umi ae faaumatia e Ieova tagata amioleaga uma.
E iai tagata e pei o Noa—o loo faalogo i le Atua ma fai lona finagalo—o i latou ia o Molimau a Ieova.
Faitau Atili
E Faapefea Ona E Iloa le Tapuaʻiga Moni?
Pe e na o le tasi le tapuaʻiga moni? Iloilo faailoga e lima e iloa ai le tapuaʻiga moni.


text:
ATUNUU MA TAGATA
Se Asiasiga i Liechtenstein
O SE tasi lenei o atunuu e aupito i laʻitiiti i le lalolagi, e tū i le va o atumauga o Suisilani ma Oseteria. A o faagasolo senituri, sa nonofo ai tagata Celt, Rhaetia, Roma, ma Alemanni i lea vaipanoa. I aso nei, e silia i le 60 pasene o tagata Liechtenstein e tupuga mai i le ituaiga e taʻua o Alemanni, ia na nofoia lea vaipanoa i le pe tusa ma le 1,500 tausaga ua mavae.
O le gagana Siamani o le gagana autū lea e faaaogā i Liechtenstein, e ui e eseese auala e tautatala ma faaleo ai upu i nuu taʻitasi. O nisi o a latou meaʻai masani, o le Tüarka-Rebel lea e fai mai i le saga, ma le Käsknöpfle lea e fai mai i se ituaiga o mataloni ma le sisi.
E vaaia e turisi e asiasi i lenei atunuu vaaiga eseese i le laufanua, o mauga e lilofia i le aisa, o vanu lanulauʻava, togāvine ma isi laau eseese. O se faataʻitaʻiga, e toetoe 50 ituaiga o oketi e maua i atumauga o lenei atunuu. E iai foʻi falemataʻaga, falematamata ma fale e gaosi ai uaina. O le pogai lea e asia ai e turisi lenei atunuu i le taumāfanafana ma le taumālūlū.
Na amata ona iai Molimau a Ieova i Liechtenstein talu mai le vaitausaga o le 1920. I le taimi lenei, e pe ā ma le 90 Molimau a Ieova i lea atunuu, o loo latou aʻoaʻo atu le feʻau mai i le Tusi Paia i tagata o le atunuu ma ē e asiasi atu.


text:
E silafia e lo tatou Tama Faalelagi o tatou manaoga ma o le a fesoasoani mai pe a tatou valaau atu ia te Ia mo se fesoasoani.
Ou uso e ma tuafafine pele, o le konafesi lenei ua atoa i ai le 49 tausaga talu ona lagolagoina au, i le aso 4 Oketopa, 1963, e avea o se tasi o le Korama a Aposetolo e Toasefululua. Fasefuluiva tausaga o se taimi umi. Peitai, i le tele o itu, e foliga mai e matua puupuu lava le taimi talu ona ou tu atu i le pulelaa i le Tapeneko ma tuuina atu la’u uluai lauga o le konafesi aoao.
Ua tele naua mea ua suia talu mai le aso 4 o Oketopa, 1963. Ua tatou ola i se taimi uiga ese i le talafaasolopito o le lalolagi. Ua matua faamanuiaina lava i tatou. Peitai, o nisi taimi e faigata ai ona vaavaai atu i faafitauli ma le naunau e talia le agasala lea o loo siomia ai i tatou, ma tatou le lotovaivai ai. Ua ou iloa, nai lo le nopia’i ai i le itu e le lelei, afai tatou te toe tepa tasi i tua ma mafaufau i faamanuiaga i o tatou olaga, e aofia ai faamanuiaga iti, po o faamanuiaga tatou te le o iloa, ona mafai lea ona tatou maua se fiafiaga sili atu.
A o ou toe iloiloina tausaga e 49 ua mavae atu, e i ai ni mea sa ou iloa. O se tasi o le mau aafiaga e tele sa ou oo i ai, e le faapea e faitaulia o se mea e matua maoae. O le mea moni, o taimi na tutupu ai, e tele lava ina foliga mai e le ofoofogia pe o ni mea lava foi e masani ai. Ae, a toe tepa i ai, na faamauoaina ai ma faamanuiaina olaga—e aofia ai ma lo’u lava olaga. O le a ou fautuaina atu lea lava gaoioiga ia te oe—o lona uiga, ia e mafaufau toto’a i lou lava olaga ma vaavaai patino mo faamanuiaga, pe tele pe itiiti, na e mauaina.
O la’u lava iloiloga o tausaga ua faamalosia ai e le aunoa lo’u iloa, e faafofogaina a tatou tatalo ma tali mai. Ua tatou masani ma le upumoni o loo maua i le 2 Nifae i le Tusi a Mamona: “Ua i ai le tagata, ina ia latou maua le olioli.”1 Ou te molimau atu o le tele o lena olioli e maua pe a tatou iloa e mafai ona tatou fesootai ma lo tatou Tama Faalelagi e ala i le tatalo ma o le a faafofogaina foi na tatalo ma tali mai—atonu e le o le auala ma le taimi tatou te faamoemoe e tali mai ai, ae o le a tali mai lava e se Tama Faalelagi e silafia ma alofa atoatoa mai ia te i tatou ma e finagalo ia tatou fiafia. Pe le’i folafola mai ea e Ia ia te i tatou, “Ia e lotomaulalo; ma o le a taitai ai oe e le Alii lou Atua i le lima, ma tuu mai ia te oe tali i au tatalo”?2
I nai minute ia ua faataga mai ou te lauga atu ai, ou te fia faasoa atu ai ia te outou na o sina faataitaiga itiiti o aafiaga sa ou maua ia na faafofogaina ai tatalo ma tali mai, lea a ou toe mafaufau i ai, na aumaia ai faamanuiaga i lo’u olaga faapea foi ma olaga o isi. O la’u api talaaga mo aso taitasi, sa tausia i nei tausaga uma, ua fesoasoani ou te maua ai ni auiliiliga ia semanu ou te le toe manatuaina.
I le amataga o le 1965 sa tofia ai au ou te auai atu i konafesi faalesiteki ma faia isi fonotaga i le eria o le Vasa Pasefika i Saute. O la’u asiasiga muamua lea i lena itu o le lalolagi, ma o se taimi e le mafai ona galo. E tele mea faaleagaga na tutupu i lea taimi a o ou feiloai atu i taitai, tagata o le au paia, ma faifeautalai.
I le faaiuga o le vaiaso i le Aso Toonai ma le Aso Sa, aso 20 ma le 21 o Fepuari, sa matou i ai i Brisbane, i Ausetalia, e faia ia sauniga masani o le konafesi o le Siteki a Brisbane. I le taimi o sauniga i le Aso Toonai, sa faafeiloai atu ai au i le peresitene o le itu mai le eria tuaoi. A o ma faatalofa, sa ou maua se uunaiga malosi e tatau ona ou talanoa atu ia te ia ma tuu atu i ai se fautuaga, o lea sa ou fai atu ai ia te ia pe manao ma te o i le sauniga i le taeao o le Aso Sa e sosoo ai, ina ia mafai ai ona fai le mea lea.
Ina ua maea le sauniga i le Aso Sa sa maua le avanoa ma te talanoa ai. Sa ma talanoa i le tele o ona tiutetauave o se peresitene o le itu. A o ma talanoa, sa uunaia au e tuu atu ia te ia ni fautuaga patino e faatatau i le galuega faifeautalai ma le ala e mafai ai e ia ma ana au paia ona fesoasoani i faifeautalai faamisiona i la latou galuega i lana eria. Sa ou iloa mulimuli ane, sa tatalo lenei alii mo se taitaiga e tusa ai. O lana tala, o le ma talanoaga o se molimau faapitoa lea na faafofogaina ana tatalo ma tali mai. E le o se fonotaga na matua maoae lenei, ae na faamautinoaina au na taialaina e le Agaga ma sa faia ai se eseesega i le olaga o lena peresitene o le itu ma lana taitaiga, o olaga o le au paia, ma le manuia o le galuega a faifeautalai iina.
Ou uso e ma tuafafine, o faamoemoega o le Alii e tele lava ina faataunuuina pe a tatou usiusitai i le taitaiga a le Agaga. Ou te talitonu o le tele ona tatou faatino i luga o musumusuga ma uunaiga e oo mai ia i tatou, o le tele foi lea o le faatuatuaina o i tatou e le Alii e faataunuu Ana feau.
Ua ou aoaoina, e pei ona ou ta’ua i savali muamua, ia aua lava nei tolopoina se musumusuga. I se tasi taimi i tausaga e tele ua mavae, a o ou aau i le Faleaau Tuai o le Tesareta i le Aai o Sate Leki, sa ou lagonaina ai se musumusuga ou te alu i le Falemai o le Iunivesite e asiasi i sa’u uo lelei, sa le toe mafai ona faaaoga ona vae ona o se kanesa ma lona taotoga sa faia. Sa ou tuua loa lava le vaita’ele, fai o’u lavalava, ma ou alu loa lava e vaai le alii lelei lea.
Ina ua ou taunuu atu i lona potu, sa leai se tasi na i ai. Ina ua ou fesili, sa fai mai atonu o i ai o ia i le itu o loo i ai le vaita’ele o le falemai, o le vaega lea e fai ai togafitiga faamalositino. Na sa’o lava. Sa ia faatonutonuina lana alu iina i lana nofoafaataavalevale ma sa na o ia i le potu. Sa i ai i le faatausiusiuga o le vaita’ele, i autafa o le pito loloto. Sa ou valaau atu ia te ia, ma sa ia sau i lona nofoafaataavalevale ia te au. Sa ma talanoa fiafia, ma sa ou toe aveina atu o ia i lona potu i le falemai ma ou tuuina atu ai ia te ia se faamanuiaga.
Sa ou aoaoina mulimuli ane mai la’u uo, sa matuai ātu lava o ia i lena aso, ma sa mafaufau ai e pule i lona ola. Sa tatalo o ia mo se mapusaga, ma sa amata ona lagona ua le o tali maia ana tatalo. O lea na alu ai o ia i le vaita’ele ma le mafaufau o le ala lea o le a faamuta ai lona faanoanoa—o le faaoso o lona nofoafaataavalevale i le pito loloto o le vaita’ele. Na ou taunuu atu i se taimi taua tele, o le tali i le mea sa ou iloa o se musumusuga mai le Atua.
Na mafai ona ola la’u uo mo le tele o tausaga—o ni tausaga na tumu i le fiafia ma le lotofaafetai. E maeu lo’u fiafia i le avea ai o se meafaigaluega i aao o le Alii i lena aso taua i le vaita’ele.
I se tasi taimi, a’o ma tietie atu ma Sister Monson i le fale ina ua uma se ma asiasiga i ni uo, sa ou lagonaina se uunaiga e tatau ona ma o i le taulaga—o se tietiega e tele maila—ma te asiasi i se tina matua ua oti lana tane, sa nofo i se taimi i le matou uarota. O lona igoa o Zella Thomas. O le taimi lena, ua nofo i se fale e tausi ai tagata matutua. Na ma maua atu o ia i lena aoauli ua matua vaivai lava, ae o loo taotooto filemu lava i luga o lona moega.
Ua leva ona po le vaai a Zella, ae vave lava ona ia iloaina o ma leo. Sa fesili mai pe mafai ona ou tuuina atu sona faamanuiaga, ma faaopoopo mai ai ua saunia o ia e oti pe afai ua finagalo ai le Alii e toe foi atu. Sa i ai se agaga manaia lava ma le toafilemu i totonu o le potu, ma sa matou iloaina uma lava e le o toe umi sona taimi i le olaga nei. Sa tago mai Zella i lo’u lima ma fai mai, sa tatalo faatauanau lava o ia, ia ou sau e vaai o ia ma avatu sona faamanuiaga. Sa ou fai atu i ai, na ma o mai ona o se musumusuga tuusao mai lo tatou Tama Faalelagi. Sa ou sogi atu ia te ia i lona muaulu, ma le iloa atonu ou te le toe vaai ia te ia i le tino nei. O le mea lava lena na i ai, aua na maliu o ia i le aso na sosoo ai. O le mafai ona tuuina atu o sina faamafanafanaga ma le filemu i si a ma pele o Zella, o se faamanuiaga ia te ia ma a’u foi.
O le avanoa e avea ai o se faamanuiaga i le olaga o se tasi, e tele lava ina oo mai e aunoa ma se iloa. I se tasi po malulu naua o se Aso Toonai i le taumalulu o le 1983–84, na ma tietie atu ai ma Sister Monson i le tele o maila i le vanu maugā o Midway, Iuta, i le mea e i ai so matou fale. O le maualuga o le fua o le ea i lena po o le 24 tikeri Faranaite i lalo o le selo, (–31°C), ma sa ma mananao ia mautinoa o loo lelei mea uma i lo matou fale iina. Sa siaki ma iloa ai o loo lelei, o lea na ma tuua ai loa ae toe foi mai i le Aai o Sate Leki. E lei leva ona ma sopoia le alatanu ae pe loa le ma taavale. Sa matuai o ma pa’ulia lava. Ou te le iloa pe na i ai se isi taimi na ou matua maalili ai muamua e pei o lena po.
Na amata ona ma savavali ma le musuā agai atu i le taulaga aupito lata ane, a o pasi saoasaoa ane taavale. Mulimuli ane sa tu mai se taavale e tasi, ma sa ofo mai e se alii talavou lana fesoasoani. Na ma iloa mulimuli ane ua mafiafia le suauu o le tane o le ma taavale ona o le malulu, ma ua le mafai ai ona aveina le ma taavale. Na toe aveina i ma’ua e lenei taulealea agalelei i lo ma fale i Midway. Sa ou taumafai e toe totogi atu ia te ia e tusa ma lana auaunaga, ae sa ia teena ma le faaaloalo. Fai mai o ia o se Tama Sikauti, ma sa manao e fai se galuega lelei. Sa ou faailoa atu a’u lava ia te ia, ma sa ia faaalia foi lona agaga talisapaia mo le avanoa e fesoasoani mai ai. I le manatu ai pe tusa o le vaitausaga o se faifeautalai lona matua, sa ou fesili atu ai ia te ia pe o fuafua e faamisiona. Sa ia fai mai na te le o mautinoa po o le a tonu le mea e manao e fai.
I le taeao o le Aso Gafua na sosoo ai, sa ou tusia ai se tusi i le taulealea ma faafetai atu ia te ia mo lona agalelei. I le tusi sa ou fautuaina ai o ia e alu e faamisiona talai. Sa ou auina atu ai ma se kopi o a’u tusi ma faailoga ai mataupu e faatatau i le galuega faafaifeautalai.
Pe tusa ma se vaiaso mulimuli ane ai, sa telefoni mai ai le tina o le taulealea ma ta’u mai ai o lana tama o se alii talavou lelei tele, ae ona o ni uunaiga patino i lona olaga, o lea ua faaitiitia ai lona manaoga ua leva ona momoo i ai o le auauna atu i se misiona. Sa ia fai mai, na anapopogi ma tatalo o ia ma lona toalua ia suia le loto o le la tama. Sa la tuuina lona igoa i lisi o talosaga a le Malumalu i Provo Iuta. Sa la faamoemoe ia i ai se ala, o le a ootia ai lona loto mo le lelei, ma toe foi ai i lona manao e faataunuu se misiona ma auauna atu ma le faamaoni i le Alii. Na manao le tina ia ou iloa, o loo vaavaai atu i le mea na tupu i lena afiafi malulu ia avea o se tali i a la’ua tatalo mo ia. Sa ou fai atu, “Ou te ioe i lou manatu.”
Ina ua mavae ni masina ma ni mau fesootaiga ma lenei taulealea, sa ma matua fiafia ma Sister Monson e auai i le faamavaega ma lenei faifeautalai a o lei tuua mo le Misiona a Kanata Vancouver.
Pe o se mea faafuaveta ea na matou fetaui ai i lena po malulu o Tesema? Ou te le talitonu o se mea faapena. Ae, ou te talitonu o la matou feiloaiga, o se tali i tatalo faatauanau a se tama ma se tina mo le atalii sa pele ia i la’ua.
Ou te toe fai atu, o’u uso e ma tuafafine, e silafia e lo tatou Tama Faalelagi o tatou manaoga ma o le a fesoasoani mai pe a tatou valaau atu ia te Ia mo se fesoasoani. Ou te talitonu, e leai se popolega o i tatou e itiiti tele naua pe faatauvaa. E popole le Alii i auiliiliga o o tatou olaga.
Ou te fia faaiu atu i le faamatala atu o se tasi o aafiaga aupito lata mai, ua i ai sona aafiaga i le fiaselau. Na tupu i faafiafiaga faaleaganuu mo le Malumalu o Kansas City, i le lima masina talu ai. E pei lava o le mau mea ua tutupu, o le taimi lena na foliga mai ua na o se tasi foi o aafiaga na te’i lava ua sologa lelei mea uma. Peitai, ina ua ou aoao e uiga i tulaga o mea na fesootai ma le faafiafiaga faaleaganuu i le afiafi a o lumanai le faapaiaina o le malumalu, sa ou iloa ai o le faatinoga i lena po, sa le o se mea e masani ai. Ae, o se mea ofoofogia.
E faapei o isi faafiafiaga faaleaganuu uma sa faia i taimi o faapaiaga o malumalu, o autalavou o le Itulagi o le Malumalu o Kansas City Missouri, sa eseese vaega na aoao ai a latou taga i o latou lava eria. O le fuafuaga sa fai, latou te feiloai faatasi uma i le faletele o le malo i le taeao o le Aso Toonai lea e faatino ai, ina ia mafai ai ona latou aoaoina le taimi ma le itu e ulufale mai ai i totonu, po o fea e tutu ai, ma le va ma le isi tagata, ma pe faapefea ona ulufafo atu mai le fogafale autu ma isi mea faapena—e anoanoai faatonuga e tatau ona latou pu’eina i le aso, a o tuufaatasia e i latou na taiulu le mau vaaiga eseese ina ia polesi lelei ai ma faaatoatoaina le faatinoga faaiu.
Sa na o le tasi le faafitauli ogaoga o lena aso. O le faatinoga atoa, na faalagolago i vaega na mua’i pu’eina lea o le a faaali i luga o le lau tele sa faaigoaina o se Jumbotron. Na matua taua nei vaega na mua’i pu’eina i le faafiafiaga atoa. E le gata ina tuufaatasia ai le faafiafiaga atoa, ae o vaega taitasi na pueina o le a folasia mai ai le faafiafiaga e sosoo ai. Na matua taua vaega faavitio nei, e tuufaatasia ai vaega ma avea ai o se faatinoga e tasi. Ae e lei ola le Jumbotron.
Sa galulue ma le naunautai enisinia e foia le faafitauli a o faatalitali le autalavou, fiaselau o i latou, ua maimau taimi taua na a’o ai. Na amata ona foliga mai ua le mafai.
Na faamatala mulimuli ane e le tusitala ma le faatonu o le faafiafiaga, o Susan Cooper, “A o matou agai atu mai le fuafuaga A i le E i le V, sa matou iloa ua le o lelei. … A o matou vaavaai atu i le faasologa, sa matou iloa o le a le oo i ai lo matou malosi, ae sa matou iloaina sa i ai se malosiaga maoae se tasi i le fogafale i lalo—autalavou e 3,000. Sa tatau ona matou o i lalo e ta’u atu [ia te i latou] le mea ua tupu ma faalagolago atu i lo latou faatuatua.”3
Toe itula amata ona ulufale mai le au maimoa i le maota autu, na tootutuli ifo ai le autalavou e 3,000 i le fola ma tatalo faatasi ai. Sa latou tatalo ina ia musuia i latou o loo galulue i le Jumbotron ia iloa le mea e fai e faalelei ai; sa latou ole atu i lo latou Tama Faalelagi, na te faia le mea, e le mafai ona latou faia i lena taimi puupuu.
Fai mai se tasi na tusia mulimuli ane e uiga i lena mea, “O se tatalo o le a le galo i le autalavou, e le ona o le malo o le fola, ae ona sa faaliusuavaia e le Agaga o latou ponaivi.”4
E lei leva ae sau se tasi o enisinia ma ta’u atu ia te i latou ua maua le faafitauli ma ua uma ona fai. Fai mai a ia ua laki lo latou mauaina o le faafitauli, peitai na iloa lelei e na talavou uma.
Ina ua matou ulufale atu i le maota autu i lena afiafi, matou te lei iloaina na latou feagai ma ni faigata i lena aso. Na faatoa matou iloaina mulimuli ane. Peitai, o le mea na matou molimauina, o se faatinoga matagofie, ma maoae—o se tasi o faafiafiaga aupito sili ua ou vaai i ai. Sa faasusulu mai e le autalavou se agaga mamalu, ma le mamana lea na lagonaina e tagata uma sa i ai. Sa foliga mai sa latou iloa lelei lava le mea e ulufale mai ai, o mea e tutu ai, ma le ala e fegalegaleai ai ma le au faafiafia uma sa i o latou autafa. Ina ua ou iloaina sa faapuupuu la latou faata’ita’iga, ma o le tele o pese e lei faata’ita’ia e le au faafiafia atoa, sa ou ofo. E leai lava se tasi na iloaina lena mea. E moni lava na faia e le Alii mea na le oo i ai a latou faata’ita’iga.
E le uma lo’u maofa i le ala e mafai ai e le Alii ona faaosofia ma faatonutonu vaega uma o Lona malo ae o la foi e i ai le taimi e tuuina mai ai musumusuga e faatatau i le tagata e toatasi—po o le faafiafiaga faaleaganuu po o le Jumbotron e tasi. O le mea moni Na te mafaia, ma Na te faia, o se molimau lea ia te au.
Ou uso e ma tuafafine, o loo i ai le Alii i o tatou olaga uma. E alofa o Ia ia te i tatou. E finagalo o Ia tatou te saili atu i Lana fesoasoani. A o Ia taialaina i tatou ma faatonutonuina, ma a o Ia faafofoga ma tali mai i a tatou tatalo, o le a tatou maua le fiafia iinei ma le taimi nei o loo finagalo ai o Ia mo i tatou. Ia tatou iloa Ana faamanuiaga i o tatou olaga, ou te tatalo ai i le suafa o Iesu Keriso lo tatou Faaola, amene.
Faaali Mau Faasino
-
1. 2 Nifae 2:25.
-
-
3. Susan Cooper, in Maurine Proctor, “Nothing’s Too Hard for the Lord: The Kansas City Cultural Celebration,” Meridian Magazine, May 9, 2012, ldsmag.com.
-
4. Proctor, Meridian Magazine, May 9, 2012.


text:
Tala otooto o Fa’amasinoga
GERHARD HALECK OTTO
O le vaiaso na te’a nei na faila ai e le malo le moliaga mamafa e tasi o le umia faasolitulafono o vaega o le laau fa’asaina o le mariuana fa’asaga ia Gerhard Otto Haleck, e mafua mai i le fa’alavelave lea na maua ai fualaau fa’asaina i le afifi na ia alu e piki mai i le Falemeli i Fagatogo.
O le aoauli o le aso Lulu na te’a nei, Ianuari 03 na aga’i atu ai Haleck e piki mai se afifi na fa’atuatusi mai i le pusa meli P.O Box 1132 i lalo o le igoa o Gabriel Otto Haleck, ae na lafo mai ia Haleck mai Tacoma, WA 98445.
Ina ua taunu’u le ua molia i le Falemeli mo le pikiina o lana afifi, sa ia aga’i atu ai loa i le itu e masani ona siaki ai uta mai fafo mo le kiliaina, ae masalomia ai loa le i ai o ni vaega o fualaau fa’asaina i totonu o le afifi.
O le aso 2 Ianuari na faia ai e le Ofisa o Tiute sa latou siaki masani ina ua taunu’u mai le meli na aumai e le va’alele o le Hawaiian Air, ma fa’ailoa atu ai e le ta’ifau o Critter le i ai o vaega o fualaau i totonu o le afifi lea na alu atu Otto ma piki mai.
Ina ua taunu’u Gerhard Haleck i le vaega e piki ai meli, sa fesiligia o ia e sui o le Ofisa o Tiute poo ia lea o Gabriel Haleck o loo fa’atuatusi mai ai le afifi, ae na tali le ua molia e leai, o ia o Gerhard Haleck, ae o Gabriel o lona uso laititi. Na toe fesiligia o ia e sui o le Ofisa o Tiute poo a mea o loo i totonu o le afifi, ae na tali le ua molia, o loo i ai lana fagu fa’atupu maso.
Na fa’aauau le su’eina o le afifi ma maua ai taga pepa iila o loo afifi ai sanuisi (sandwich) e 4, o lo o i ai lau mamago lanu meamata, ae ina ua faia i ai se suesuega na iloa ai, o lau ia o le laau o le mariuana.
E pei ona taua i fa’amaumauga a le fa’amasinoga, o Gerhard Haleck na a’afia ai fo’i i se mataupu e fa’atatau i se afifi sa pikiina mai i le Falemeli, lea fo’i na i ai vaega o le laau fa’asaina o le mariuana.
E $5,000 le vaega tupe ua totogi e tatala ai i tua le ua molia, e fa’atalitali ai taualumaga o lana mataupu lea o loo faagasolo i luma o le fa’amasinoga i le taimi nei.
MOSEGI SOLIA JR
O le masina fou o Fepuari lea ua toe tolopo i ai le lauina o le fa’asalaga a le ali’i o Mosegi Solia Jr, ina ua talia e le afioga i le ali’i fa’amasino ia Elvis P. Patea ma ana fa’amasino lagolago le talosaga a Solia Jr ma lana loia fautua ia Douglas Fiaui, mo se avanoa e toe tolopo ai le lauina o le fa’asalaga a le ua molia, ona o lo o fia auai lona faletua e molimau, ae faigata ona sa i ai o ia i le falema’i i le aso ananafi.
O le fa’aiuga o le tausaga na te’a nei na ta’usala ai Solia Jr i le moliaga mamafa o lona umia fa’asolitulafono o vaega o le laau fa’asaina, ina ua talia e le fa’amasinoga se maliliega na sainia e le ua molia ma le malo.
E lua iloiloga a Solia Jr na fa’atulaga e faia i le taeao ananafi, o le lauina o lana fa’asalaga i le mataupu “HCCR 21-15”, ma le iloiloga e fa’atatau i lona le usitaia lea o tuutuuga o lana nofovaavaaia sa tu’uina atu e le fa’amasinoga maualuga i lana mataupu “HCCR 20-10”.
O se tasi o tuutuuga o le poloaiga a Solia Jr i lana mataupu na tula’i mai i le 2010, o le fa’asa lea ona ia toe soli se tulafono, ae i le tausaga e 2015, na pu’e fa’apagota ai o ia ma tu’uaia i le fa’alavelave lea na tafana ai le ofisa o Leoleo i Leone.
Ina ua fesiligia e le fa’amasinoga le ua molia ananafi, sa ia tali ioe ai i lona le usitaia lea o tuutuuga o lana nofovaavaaia sa tu’uina atu muamua e le fa’amasinoga, sa toe fa’ailoa fo’i i ai e le fa’amasinoga e fa’apea, talu ai o lea ua fa’amaonia tu’uaiga o lona le usitaia o poloaiga a le fa’amasinoga, e ono mafai e le fa’amasinoga ona fa’aleaoga lana poloaiga sa tu’uina atu ia te ia, ae poloaina loa o ia e tuli fa’amae’a tausaga o loo totoe o lana nofovaavaaia e 15 tausaga.
O le aso 23 Fepuari lea ua fa’atulaga e lau ai le fa’asalaga a Solia Jr, ma tu’uina atu ai fo’i ma se fa’aiuga a le fa’amasinoga e tusa ai o le mataupu lea ua fa’amaonia ai lona le usitaia o tuutuuga o lana nofovaavaaia.
O afioga i ali’i fa’amasino lagolago ia Mamea Sala Jr ma Tunupopo Faleafaga na lagolago i le afioga a Patea i le iloiloina o le mataupu a Solia Jr, lea o loo taofia pea i le toese i le taimi nei e fa’atali ai le aso lea ua fa’atulaga e toe valaau ai lana mataupu.


text:
MANUMALO TAMA O LE MUA’AU I LE TA’ALOGA MUAMUA MA LE MOSI’ULA
Na vili le tupe, pa’u mai ma pito i luga le itu na piki e Tama o le Mua’au, i le latou ta’aloga muamua ma le Mosi’ula i le Aso To’ona’i na se’i mavae atu. Na ta ta muamua ai lea o Tama o le Mua’au, ae alo le Mosi’ula e te’a ma talitua’a.
I le feiloaiga lea, na fa'atoa pe ae le'i tau ai le ali'i o Ruvino i se te'a a se isi tagata i le tausaga atoa lenei, ae na pe ifo e leai sana 'ai na maua.
O lenei ali'i o Ruvino, o ia o se tagata ua alu alu i luma lona tomai i le mea tau ta i le tausaga atoa lenei i lenei liki, e pe ifo Ruvino ua ova ma le 40 'ai ua mauaina i se ta'aloga e tasi.
Ma o le mea lea na maitauina e le 'au maimoa, fa'apea ua pe le tama ta o lenei tausaga, ona uma ai lea o isi tama ta i le 'au lea a le Tama o le Mua'au.
O le to'a tele lava o Tama o le Mua'au, sa tu'u lava le latou fa'amoemoega pe ave uma ia Luvino e faia mai 'ai i se ta'aloga, a o latou ia, o le talitua-a ma le te'a o se tama o Logi, ma Ulala ma Uale.
Ua ta maitauina le fa'amoemoe lea o lenei 'au, a'o le aso To'anai lea, na vaai atu loa ua pe le tama o Luvino, fa'ato'a vaai atu atu lea ua tino-u mai le isi 'au vaega lea na gasolosolo mai i luga o le malae.
Manaia tele le tuamafaiga a le Mosi'ula, manaia mai te'a i le taimi lea na maua ai pe e 2 ae fa'ato'a 6 'ai, toe maua mai ma isi pe na e 2 fo'i, ae fa'ato'a 23 'ai a le Tama o le Mua'au.
Ua uma lava fa'ate'a na amataina le te'a a le 'au o le Mosi'ula i tau tapeina o le isi tamua o Sakai 14 'ai, ina ua pe le isi tamua. E pe ifo ae tu atu le tama lea o Faaliga ina ua maua le pe lona tolu, na maua ana 'ai e 9.
Toe alu ma Ulala i le lona 6 o tama ta, o le mea lava i tasi, ua alu 'ai ia ae tumau pe i le 5.
E lima pe ae ua maua le 45 o 'ai, e pe mai ia Joe ma ona 'ai e 17, ma Ulala ua maua ua 73 'ai o le Tama o le Mua'sau i le 7 o pe.
Na manaia le taofiofiga mai e le Mosi'ula o pe ma 'ai, ma gata lava Joe tagata ta na lelei lona ta i le sefulu na ta ta muamua, ae na o'o mai loa ia Logi lea na 8 'ai, na toe alu fo'i 'ai a Tama o le Mua'au.
Ia ma le tama o le Uale lea na maua 'ai 11, lea na ta mai i le 12 o pe, ua sui atu lea fesuia'i ai fa'ate'a, i aloalo mamao i o te'a ma o le mea lena maua ai, ua alu se taimi o fa'atali se pe po'o se 'ai.
Na ta ta lava le 'au o Faleniu po'o Tama o le Mua'sau na o'o lelei i le 104 o latou 'ai ae uma lelei atu le 'au ta ta e sefulu ma le iva,
O le mea na mautinoa lava le fefefe o fa'ate'a o le 'au o le Mosi'ula i le tutu atu o tama tuai o lea ta'aloga o le kirikiti. O le mea e laki ai, o le le faitauina o 'ia na e maua i te'a e pau i lalo, (wide bowles), ana faitau o le mea moni lava e ova i le 25 isi 'ai e maua i te'a na e pauu i lalo a le Mosi'ula.
A'o le aso fo'i lea, ua sao le mimilo o le faate'a lea o Ulala i lena aso, na o le taimi lua mai lava o Logi, ae tu'u uma ia Ulala e faia mai afu o le Mosi'ula. E fitu (7) lelei 'olo o Ulala ia ma le 'ano'ano o se'e, ae o Logi e tolu ana 'olo na maua i lena aso.
Mea e lelei o ituaiga 'au lenei, e tofu le aso ma le tagata e iloaga mai lona ta i se ta'aloga, ae o le tele lava o taimi i fa'ate'a, ia o Logi lava lea na 'olo silia i ta'aloga uma i le ta'iono (6) i se ta'aloga.
Na o le lua lava fa'ate'a na fa'aaoga mai i le aso To'anai, na o Ulala ma Logi ma o se taimi na fa'aaoga mai le suite'a lea o Tupu, lea e tasi lava lana te'a, pe le tama lea na ta mai i le Mosi'ula.
O le taimi la na tuli 'ai ai le 'au o le Mosi'ula, na manaia lava le tamua a le Afioga i le Patele, ia Asalemo e 8 ona 'ai ae pe i le se'e, o Loia e 5 ae 'ai ae pe i le 'olo, soso'o mai ma Faresa na o le 4 ana 'ai ae pe fo'i i le te'a a Ulala.
O le taimi lea i le te'a a Ulala, fa'apea lava le 'au maimoa ia e le 'aai nei o le pito-malae (curve) o le agavale o le fa'ate'a lea o Tama o le Mua'au.
Fa'ato'a maua mai lava nisi 'ai a le Mosi'ula, ina ua uma le pe lona sefulu ma le lima, ia Sililo lea na maua ana 'ai e 5, ia fa'ato'a toe maua lava nisi 'ai i le tama o Talofa lea na maua mai ana 'ai e 4 lea la na maua ai o latou 'ai e 57 ma pe e sefulu ma le iva.
Lea la ua muamua tau le malo a le Tama o le Mua'au ae leai se malo a tama o le Mosi'ula,
Tama o le Mua'au 1 - 0, Mosi'ula 0 - 1.


text:
LE OLOMATAMATA (LOMIGA MO SU‘ESU‘EGA) FEPUARI 2016
O lenei lomiga e aofia ai suʻesuʻega e amata mai iā Aperila 4 seʻia oo iā Me 1, 2016.
Na Faamanuia e Ieova Laʻu Auaunaga iā te Ia
Na auauna ma le faamaoni Corwin Robison i le Atua mo le 73 tausaga, e aofia ai le silia i le 60 tausaga i le Peteli i le Iunaite Setete.
Na Taʻua e Ieova o Ia o “Laʻu Uō”
Pe e fia avea oe ma uō a Ieova? Ia faitau i le faaaʻoaʻoga a Aperaamo.
Ia Faaaʻoaʻo i Uō Vavalalata a Ieova
Na mafai faapefea e Ruta, Esekia, ma Maria ona faamalosia a latou faauōga ma le Atua?
Ia Auauna Pea iā Ieova ma le Olioli
O le manatunatu loloto i ni mataupu silisili tāua e tolu, o le a fesoasoani iā te oe e faaauau ai ona e olioli.
Ia E Faamaoni iā Ieova
E mafai ona fesoasoani le faaaʻoaʻoga a Ionatana ina ia tatou faamaoni ai iā Ieova i ni tulaga faigatā se fā.
O Lesona Mai i Auauna Faamaoni a Ieova
Na faapefea ona faamuamua e Tavita, Ionatana, Natano, ma Usai lo latou faamaoni iā Ieova?
Ua Lauiloa i le Faitau Miliona le Taavale Faasalalau
Mai i le 1936 seʻia oo i le 1941, na faaoo atu e se vaega toʻaitiiti o Molimau le feʻau o le Malo i le faitau miliona o tagata e ala i le taavale faasalalau a le Watch Tower.


text:
Mataupu 2
Ua sauni sa Iaretō mo la latou malaga atu i se laueleele na folafolaina—O lea laueleele o se laueleele filifilia e ao ina auauna atu ai ia Keriso e o nonofo ai a leai o le a tafiesea i latou—Ua fetalai mai le Alii i le uso o Iareto mo le tolu itula—Ua fausia e sa Iareto ni vaa—Ua fetalai le Alii i le uso o Iareto e fautua atu se ala e faamalamalama ai vaa.
1 Ma sa oo ina o atu Iareto ma lona uso, ma o laua aiga, ma uo foi a Iareto ma lona uso, ma o latou aiga, i lalo i le vanu lea sa i le itu i matu, (ma o le igoa o le vanu o aNimarota, ua faaigoa i le tagata tulimanu malosi) faatasi ma a latou lafu manu ia sa latou faapotopoto faatasi, o manu poa ma manu fafine, o ituaiga eseese uma.
2 Ma sa latou tatao foi mailei ma tapue manu felelei o le ea; ma sa latou saunia foi se faatanoa, na latou ave ai faatasi ma i latou ia o vai.
3 Ma sa latou ave foi faatasi ma i latou o tesareta, ia a faamatalaina, o le lago meli; ma sa faapea ona latou ave faatasi ma i latou faamoega o lagomeli, ma ituaiga o mea uma sa i ai i luga o le laueleele, o fatu o ituaiga taitasi uma.
4 Ma sa oo ina ua latou o mai i lalo i le vanu o Nimarota sa afio ifo i le Alii ma fetautalatalaai ma le uso o Iareto; ma sa i ai o ia i totonu o se aao, ma sa le vaai atu le uso o Iareto ia te ia.
5 Ma sa oo ina poloaiina i latou e le Alii e tatau ona latou o atu i le vao, ioe, i le vaega lena e leai ai lava se tagata na oo i ai. Ma sa oo ina afio atu le Alii i o latou luma, ma fetalai mai ia te i latou ao tu o ia i totonu o se aao, ma tuu mai faatonuga i le mea e tatau ona latou malaga ai.
6 Ma sa oo ina latou malaga i le vao, ma fauina ni vaa, ia na latou sopoia ai vai e tele, ma taitaiina pea e le aunoa e le aao o le Alii.
7 Ma sa le tuuina i latou e le Alii ia latou taofi i le sami i tala atu o le vao, ae sa ia finagalo ia latou o mai seia oo mai lava i le alaueleele o le folafolaga, lea ua silisili ona lelei i luga o isi laueleele uma, lea na faasaosaoina e le Alii le Atua mo tagata amiotonu.
8 Ma sa ia tauto i le uso o Iareto i lona toasa, o soo se tasi na te mauaina lenei laueleele o le folafolaga, mai lena taimi e oo mai i luma ma le faavavau, e tatau ona aauauna atu ia te ia, le Atua moni ma toatasi nao ia, a leai o le a etafi ese i latou pe a oo mai le atoatoa o lona toasa i luga o i latou.
9 Ma o lenei, e mafai ona tatou vaaia fetalaiga faatulafonoina a le Atua e faatatau i lenei laueleele; e faapea o se laueleele o le folafolaga; ma o soo se atunuu latou te mauaina ia auauna atu i le Atua, a leai o le a tafi ese i latou pe a oo mai le atoatoa o lona toasa i luga o i latou. Ma e oo mai le atoatoa o lona toasa i luga o i latou pe a matua i latou i le amioletonu.
10 Aua faauta, o se laueleele lenei ua silisili atu ona lelei i luga o isi laueleele uma; o le mea lea o ia o le na te mauaina ia auauna atu i le Atua a leai o le a tafiesea o ia; ona o le fetalaiga faatulafonoina tumau-faavavau lea a le Atua. Ma o le a le atafiesea i latou seia oo ina oo mai le eatoatoa o le amioletonu i fanau a le laueleele.
11 Ma e oo mai ia te outou lenei talafaamaumau, outou aNuuese e, ina ia outou iloa fetalaiga faatulafonoina a le Atua—ina ia outou salamo, ma aua tou te faaauau pea ia outou amioletonu seia oo ina oo mai le atoatoa, ina ia outou le aumaia i lalo le atoatoa o le toasa o le Atua i o outou luga e pei ona faia e tagata mau o le laueleele e oo mai i le taimi nei.
12 Faauta, o se laueleele silisili ona lelei lenei, ma o soo se atunuu e mauaina o le a asaoloto mai le pologa, ma mai le faatagataotaua, ma mai i isi atunuu uma e i lalo ifo o le lagi, pe afai latou te eauauna i le Atua o le laueleele, o ia lea o Iesu Keriso, o le ua faaalia atu i mea ua matou tusia.
13 Ma o lenei o le a ou faasolo atu i lau talafaamaumau; aua faauta, sa oo ina aumai e le Alii Iareto ma ona uso seia oo atu lava i le sami tele lena ua vavae laueleele. Ma ina ua latou oo mai i le sami sa latou faatutu o latou faleie; ma sa latou faaigoaina le igoa o le nofoaga o Morianekumeri; ma sa latou nonofo i faleie, ma nonofo i faleie i luga o le matafaga mo le va o tausaga e fa.
14 Ma sa oo i le faaiuga o tausaga e fa, sa toe afio mai le Alii i le uso o Iareto, ma afio i totonu o se ao ma fetalai mai ia te ia. Ma sa fetalai le Alii i le uso o Iareto mo le va o le tolu itula, ma aaoai o ia ona sa ia le manatua e evalaau atu i le suafa o le Alii.
15 Ma sa salamo le uso o Iareto i lea mea leaga na ia faia, ma ia valaau atu ai i le suafa o le Alii mo ona uso o e na faatasi ma ia. Ma sa fetalai mai le Alii ia te ia: O le a ou faamagaloina oe ma ou uso ia latou agasala; ae aua e te toe agasala, aua ia outou manatua o lou aAgaga e le egalue pea i le tagata; o le mea lea, afai tou te agasala seia oo ina outou matua atoatoa o le a vavae ese outou mai luma o le Alii. Ma o ou manatu ia e uiga i le laueleele lea o le a ou tuu atu ia te outou mo o outou tofi; ona o se laueleele o le a isilisili ona lelei i luga o isi laueleele uma.
16 Ma sa fetalai mai le Alii: Alu e galue ma fau ni vaa, e pei o vaa ia ua uma ona outou fausia. Ma sa oo ina alu atu le uso o Iareto e galue, ma ona uso foi, ma fausia vaa e pei o vaa ia ua uma ona latou fausia, e tusa ma afaatonuga a le Alii. Ma sa laiti i latou, ma sa mama i latou i luga o le vai, e pei lava o le mama o se manulele i luga o le vai.
17 Ma sa fausia i latou i se ala sa matua amalu tele ai i latou, e mafai ona mau o le vai i totonu o i latou e pei lava o se ipu: ma o o latou lalo sa malu e pei o se ipu; ma o o latou itu sa malu e pei o se ipu; ma o o latou taumua ma taumuli sa taufaasiusiu; ma o o latou fogavaa sa malu e pei o se ipu; ma o o latou uumi o le umi o se laau; ma o o latou faitotoa, pe a tapunipuni, sa malu e pei o se ipu.
18 Ma sa oo ina tagi atu le uso o Iareto i le Alii, ua fai atu: Le Alii e, ua uma ona ou faia o le galuega na e poloaiina ai au, ma ua ou faia vaa e tusa e pei ona e faatonuina ai au.
19 Faauta foi, le Alii e, ua leai se malamalama i totonu o i latou; o fea matou te uli atu i ai? Ma o le a matou fano foi, ona e le mafai ona matou manava i totonu o i latou, vagana le ea lea ua i totonu; o lea o le a matou fano ai.
20 Ma sa fetalai mai le Alii i le uso o Iareto: Faauta, ia e faia se pu i luga o le fogavaa, ma lalo foi; ma a oo ina outou manaomia se ea ia outou tatala le pu ma maua ai le ea. Ma afai e faapea e sau le vai i o outou luga, faauta, ia outou tapuni le pu, ina ia outou le fano i le lolo.
21 Ma sa oo ina faapea ona faia e le uso o Iareto, e pei ona poloaiina ai e le Alii.
22 Ma sa toe tagi atu o ia i le Alii ua fai atu: Le Alii e, faauta ua uma ona ou faia e pei ona e poloaiina ai au; ma ua ou saunia vaa mo ou tagata, faauta foi, ua leai se malamalama i totonu o i latou. Faauta, le Alii e, pe e te tuu ea i matou ia matou sopoia lenei vai tele i le pogisa?
23 Ma sa fetalai mai le Alii i le uso o Iareto: O le a se mea tou mananao ia ou faia ina ia outou maua se malamalama i totonu o o outou vaa? Aua faauta, e le mafai ona outou faia ni faamalama, ona o le a taia nutililii; pe tou te ave foi afi faatasi ma outou, ona tou te le o i le malamalama o le afi;
24 Aua faauta, o le a pei outou o se tafola i totonu o le sami; ona o le a fafati galu mauga i luga o outou. E ui i lea, o le a ou toe aumai outou i fafo mai le loloto o le sami; ona ua o atu amatagi i fafo mai lou gutu, ma ua ou auina atu foi euaga ma lologa.
25 Faauta foi, ua ou saunia outou e faasaga i ia mea; ona e le mafai ona outou sopoia lenei moana tele vagana ai ua ou saunia outou aua galu o le sami, ma matagi ua o atu, ma lologa o le a oo mai. O lea o le a se mea tou te mananao ia ou saunia mo outou ina ia outou maua le malamalama pe a tofatumoanaina outou i loloto o le sami?


text:
Volipolo o le Pasefika
Manumalo ‘au volipolo Amerika Samoai le ulua’i Ta’amilosaga Ipu o le Pasefika
O se ulua’i liki volipolo lenei ua fa’atautaia i le tatou malo e auai mai ai ni ‘au a nisi o malo o le Pasefika, ma ua fa’aigoaina ai fo’i e le ASVBA lea liki, o le Liki Volipolo a le Pasefika e sailia ai se siamupini o le sisigafu’a Amerika Samoa 2012.
Peita’i, mai fa’ai’uga ua mae’a fa’apineina ma fa’amau fa’ailoga fo’i, ua tula’i mai ai, ua tulaga ese le fa’atautaiga o le ta’aloga Volipolo i totonu o le tatou malo, aua e manumalo uma lava tatou ‘au voli i vaega uma sa tauva ai i lea liki.
Muamua o le vaega o Tama’ita’i:
Na o’o lava le taumafai o le au volipolo malosi mai le konetineta o Ausetalia i le sailiga o le Ipu mo ‘Au a Tama’ita’i ina ua latou manumalo a’ia’i i le ‘au malosi mai Samoa o le “Puatausaga Girls.” Na mua’i faia’ina i latou i le Puatausaga i le seti muamua, peita’i, na toe fa’sagatonu loa le latou ‘au ma ua to’a fo’i e faia latou peleni masani o le ta’aloga, na toe fiu loa le Puatausaga e saili se manumalo mulimuli ane i seti e lua. O a’i o le ta’aloga lea sa tula’i mai: 13-15, 1-12, 15-13. Malolo lelei mai ai loa i latou e tatali le fetauiga a le Amouli Girls ma le taumafai Girls mai Pava’ia’i. Na muamua fo’i faia’ina Amouli i lea fetauiga, ae mulimuli ane manumalo i a latou seti e lua mulimuli ma maua ai le fa’ai’uga e fetaui i latou ma le Sonyx i le sailiga o le siamupini mo le Ipu a Tama’ita’i.
O le ta’aloga vevela lea fetauiga ina ua o’o i le taimi atofa e fa’amae’a ai le ta’amilosaga fa’avaomalo i le itupa o tama’ita’i i le fale ta’alo lava o Tafuna sa fa’atautaia ai i aso e lua o le Sisigafu’a 2012.
Peita’i na ‘ese fo’i le lagona o tama’ita’i o le moafanua, e le’i tu’ua lava se avanoa i si ‘au masi’i mai, ae na fana uma lava le malo e Amouli ma latou maua ai seti e lua o le sailiga i le siamupini 2012 le Ipu a le Pasefika Volipolo Tama’ita’i, lea ua fa’asima nei i Amouli, Falelima i sasa’e. O ‘ai o lea ta’aloga e 15-12, 15-13.
Mai le vaega a le “Kuini” lea e masani ona “Kuiga” sa fetaui ai le ‘au masi’i mai Samoa o Kuini fo’i, ae fetaui ma le a’u fa’atali a tatou fo’i Kuini i ‘inei, e le’i tele i se pito, matua u’u mai le Kuiga o si ‘au masi’i mai, ma solipala i lalo, leai se manumalo na tu’u i ai e Kuiga Amerika Samoa. Sole, o le tou tausaga lava lenei! Sa tatau ona fa’amau le mea lea i se fa’aipoipoga a se tasi aua o lea sa ta’a le fili i le laueleele o le “Motu o Fiafiaga.”
O le vaega o Kuini nei sa latou faia lea taua mata’utia, o Kuini mai le Falelima i Sasa’e. Ioe le mafaufau ua tali tutusa lava o outou togi ma Kuini o le Falelima i Sisifo lea sa matua afulelea i le Sisiva i le mugala mo so outou ‘ai e ala i fa’afiafiaga mo le maimoaga a le mamalu o vala’aulia ma le malo atoa i le “Malae o Tala o Lupelele.”
Lea na fa’alua lava ona fa’ava’aia nai Kuini mai Samoa i lo latou malolosi ma le ta’uta’ua ua i ai nei, ina ua latou manumalo i le seti muamua e 15-9, 15-13. Kailo pe toe sau le Kuini lea ua se’ia atoa ma lona Kuiga i lenei tausaga.
O le vaega o tamaiti ta’a’alo e lalo ane o le 19 tausaga na fetaui ai lava tatou ‘au laiti nei e lua. Ua va’aia lava le tulaga lelei o lenei fa’agatama i le tatou atunu’u, ona o le vave fo’i ona kolenia o ta’a’alo a le fanau talavou ia, a’o le’i o’o ina ta’a’alo i ‘au matutua po’o A Team a le Volipolo.
O le ‘au malosi a le Sideout sa latou sipa ma le ‘au a le Filemu, ma ua iloga mai, o lo ua taumafai lava le Side Out ina ia latou maua le manumalo aua o a latou taumafaiga i lenei tausaga, o lo’o fa’ailo ai lo latou agaga alolofa atu i le latou uso ua maliu, Dominic Andrew Tautunuafatasi lea na latou lagomauina i lona oliolisaga tumau i le vaiaso na te’a.
Ua manumalo la le Side Out U19 i le liki o lenei sisigafu’a ina ua lua lava latou seti o manumalo ai i le Filemu i ‘ai e 15-13, 15-13.
O le fetauiga i le itupa o Ali’i ‘A Teams’ sa maua ‘au e ta’a’alo ai ina ua manumalo mai le Laumua o Tumua mai Samoa i lona fa’ato’ilaloina lea o le Tausala i a latou seti e lua i le tasi a le Tausala mai Samoa fo’i.
O ‘ai o lea fetauiga mata’ina e 13-15, 15-10, 15-11. Sauni mai ai loa le Laumua o Tumua po’o ai o Puatausaga mai Samoa ma Side Out o Amerika Samoa e manumalo. O se ta’aloga mata’ina fo’i lea ta’aloga, aua e tau fai tutusa le malolosi o ‘au, peita’i, na fa’atamala lava Puatausaga ma manumalo fa’alua ai fo’i le Side Out i a latou seti e lua, ma fa’asolo atu ai loa le Side Out mo le su’ega o le Ipu a le Pasefika i le Volipolo.
O ai o lea fetauiga e 15-9, 15-10 ma sa toe saunia ai loa le Laumua o Tumua mai Samoa ma le Side Out mai Amerika Samoa mo le sailiga o le siamupini. Na tolu lava seti na fili ai le siamupini o lenei tausaga, lea na manumalo ai le Side Out muamua i ‘ai e 15-13, faia’ina lea o i latou ia Laumua o Tumua i ‘ai e 14-15 ae toe manumalo ai i ‘ai e 15-9. Ona manumalo ai lea o le Side Out i le ta’amilosaga atoa a le vaega o Ali’i fa’atasi ai ma le vaega o tamaiti talavou e i lalo ane o le 19 tausaga, o se tausaga lava mo le Side Out le 2012.
E mata’ina le ta’aloga i le tou taga’i atu i ‘ai o le fetauiga lea, ma ua fa’afiafiaina lava le Komiti Fa’afoe o le ASVBA i lenei tausaga, ona o se liki sili lea ona tele ua latou fa’afoea, ae ua fa’afetai ua taunu’u mea uma sa momo’o i ai le loto o le susuga le Peresetene Pio Gaisoa ma le laulauatofi, ia manuia mea uma!
O lo ua i ai fo’i se fa’amoemoe ina ia so’o le fau ma le fau i lea tausaga, ma ia saga fa’aleleia ai pea le tomai o fanau i ta’aloga volipolo ma fa’asolo atu ina lelei fo’i se tatou ‘au fa’avaomalo e tofia mo ni ta’aloga i fafo i le lumana’i. Ua fa’ailoa mai e tusa ma le 300+ tagata sa auai e maimoaina nei ta’aloga i aso ta’itasi, ma o se tele lea ua sili na’ua talu ona faia ta’aloga o lenei tausaga.
Fa’afetaia fo’i ‘au uma mai fafo ona o lo latou sapaia mai o le fa’amoemoe i lenei liki volipolo fa’avaomalo o le Pasefika, ma ua fa’aalia fo’i le agaga fa’afetai tele o Josie Afu i le mamalu o ‘au ta’itasi uma sa auai i lenei tausaga, “fa’afetai ta’a’alo fa’atausala.”
saunia: Leua Aiono Frost


text:
ioe, sa i luga o le fa tausaga talu ona tatala i tua le lomiga muamua o Transposh mo wordpress. ma e moni lava, ua tatou o mai se auala umi.
ua faaaogāina Transposh e le faitau afe o nofoaga uma i luga o le web, ma ua tatou maua le tele o tagata e faaaogaina le fiafia (ma ni nai tagata itiiti fiafia 🙂 ).
O lenei lomiga, 0.9.2, e le moni le mea ua tatou faamoemoe e maua i le taimi nei, ina ua mavae le fa tausaga ua tatou faamoemoe o le a lomiga o se tasi (atonu foi e lua) a ua faamalolo uma ona. ae e foliga mai, e seasea faagasolo olaga ao e fuafua ai le.
O le igoa moni o lenei pou e faasino i se amioga fou o lo tatou parser, pe a tatou faaaogaina e fetaiai se (lea e tatau ona avea o se avanoa e lē solia) tatou moni lava gau le fuaitau i le lua, o nai o le faafeagai tonu lava o le mea e tatau ona i ai mea. O lea faamoemoe o le taimi nei ua faatulagaina lenei, ma o le a tatou le toe solia!
O isi suiga e aofia ai:
- lagolago Autu mo le tuufaatasia Woocommerce
- Faasili ai le tulaga pe a isi plugins po o autu mafua ai le process_page e taʻua vave
- Tamau a meaola laʻitiiti leaga pe a le faaliliuga lava faaali sili atu i se parakalafa atu i le faatasi
- ua faaopoopo Bing gagana e lua
- Faatulaga le meaola laʻitiiti lipotia e dserber disallowing filifilia gagana i luga o pou o le atoatoa le malosi pe afai translate_on_publish
- Lata mai mo faila .po, Faaliliuga Take e Omar Khan Faruk
O le a outou olioli i lenei lomiga! O se poloaiga lenei! 🙂


text:
E Mafai Ona Fiafia Lou Aiga
E mafai ona e maua se faaipoipoga ma se aiga fiafia e ala i le faatatauina o mataupu silisili o le Tusi Paia.
Faatomuaga
E mafai ona e maua se faaipoipoga ma se aiga fiafia e ala i le faatatauina o taʻiala aogā mai i le Tusi Paia o loo i lenei polosiua.
VAEGA 1
Faalagolago i le Atua mo se Faaipoipoga Fiafia
E lua ni fesili tāua e mafai ona fesoasoani iā te oe e faaleleia ai lau faaipoipoga.
VAEGA 2
Ia Faamaoni le Tasi i le Isi
Pe e iai nisi mea e aofia i le faamaoni i le faaipoipoga e ese mai i le ʻalofia o le mulilua?
VAEGA 3
Le Auala e Foʻia ai Faafitauli
O le saʻo o le auala e taulima ai faafitauli e iloa ai le eseesega o se faaipoipoga malosi ma fiafia mai i se faaipoipoga e vaivai ma leai se fiafia.
VAEGA 4
Le Auala e Faasoa ai Tupe
O le ā le tāua o le faamaoni ma le maufaatuatuaina o lau paaga?
VAEGA 5
Le Auala e Tausia ai le Filemu ma Ou Tauaiga
E mafai ona e faamamaluina ou mātua e aunoa ma le faaleagaina ai o lau faaipoipoga.
VAEGA 6
O Suiga i se Faaipoipoga pe a Iai se Pepe
Pe e mafai ona faamalosia la oulua faiā pe a iai se pepe?
VAEGA 7
Le Auala e Aʻoaʻo ai Lau Fanau
O aʻoaʻiga e aofia ai le faamatala atu i lau fanau o le māfuaaga na e faia ai se tulafono po o se faasalaga.
VAEGA 8
Pe a Feagai ma Faigatā
Ia Talosaga atu mo se fesoasoani.
VAEGA 9
Tapuaʻi iā Ieova o se Aiga
E faapefea ona atili fiafia la outou tapuaʻiga a le aiga?


text:
O le aso ananafi na maua ai le fa’atalatalamnoaga ma le Fofoga o Samoa ma le tama’it’i i a Ruta Falemoe o Nu’u Fou.
10 Hits
O se agaga fa’afetai tele i le tinā i a Elena Niusila, 30 le matua o le soifua i le Fofoga o Samoa ona o taumafaiga a le malo aemaise ai o lo latou ave’esea ai lea o le falepuipui mai Tafa’igata mo Tanumalala.
11 Hits
O le aso ananafi na maua ai le fa’atalatalanoaga ma le tamā i a Lavea Iuni, 60 le matua o le soifua ma na ia fa’ailoa ai le maitauina ai pea o le tulaga e pei ona ua feagai ma le tupulaga talavou i lenei vaitau ua i ai.
9 Hits
O le pule i le ola o se tasi lea o mataupu o lo’o taumafai pea le to’atele o fa’alapotopotoga o lo’o galulue aga’i i ai mo se vaifofo ina ia tu’u fa’aititia ai le si’itia o i latou o lo’o maimau lo latou ola ona o lea tulaga.
29 Hits
“E leai se tulaga fo’i le le o le taumafai fua e ausia se isi tulaga i le va’ai atu i isi tagata ma a latou taumafaiga, ia ae o mea lava ua fo’ai mai e le Atua o lea lava.
18 Hits
O lea le fiafiaga o Pita Ioane o Vaitele-Uta e fa’atino e fesoasoani ai matua aemaise o le faigamalologa mai aoga.
12 Hits
“O a’u a leai ni a’u fe’au e faia i le aso e pei e ma’i lo’u tino i la’u fa’alogo” o lea le finagalo o le tinā i a Sina Panapa, 60 le matua o le soifua o Safotu i Savai’i i le fa’atalatalanoaga ma le Fofoga o Samoa.
20 Hits
“Ae ou te fia faigaluega la i le nusipepa.” O lea le miti o lo’o ua va’ava’ai ai Mika Fa’afetai i le lumana’i pe a uma ana aoga.
11 Hits
O le tamā i a Asi Leota, 50 le matua o le soifua o Avao Savai’i na maua le fa’atalatalanoaga ma le Fofoga o Samoa i le aso ananafi.
18 Hits
E le o aso uma e taugalemū ai. Ua le o taimi uma foi e sologa lelei ai. O le aso ua to’a, o le aso foi ua louā. O le aso e fiafia ai, ma le aso e faanoanoa ai. O taimi e ’ata ai, ma ituaso e tagi ai.
35 Hits
“Ia e le fa’alagolago tele fo’i i nai fanau faigaluega i lenei vaitau ona ua tatou molimauina lava le taugata o le tau o le soifuaga.”
17 Hits
“O la’u ia lea taleni ou te fiafia lava a’u ia e fai e pei o le tuiga o teu mo teuga o falesa ia aemaise o le tele o le mau fa’atasiga o lo’o mana’omia ai lava vaega nei tau teutuga.”
22 Hits
O so’o se amataga fou lava e tatau lava ona i ai suiga fou, e le gata ina fesoasoani ai le aga’i ai i luma ae mo le lelei o i latou o lo’o auai.
21 Hits
“I a te a’u lava ia e pei o nai tinā lava e paū ai le tele o le mau o fe’au, tiute ma galuega aua o lo latou lea fa’alupega.” Fofoga Lavea , 56 le matua o le soifua o Leusoali’i.
18 Hits
“O so’o se tama’ita’i Samoa lava e ao ona malamalama lelei i lona tulaga e tu ai i totonu o lona aiga, nu’u ma le ekalesia.” Sia Efi Ofoia, 34 le matua o Salani Falealili.
37 Hits
E tele fa’afitauli ua maitauina i le tele o olaga o le fanau aemaise o tupulaga talavou e pei ona ua maitauina nei, ma o se itu e ao ona galulue fa’atasi ai.
27 Hits
O le aso ananafi na maua ai le fa’atalatalanoaga a le Fofoga o Samoa ma Allis Letufuga, 33 le matua o Vailima a’o i ai i Samoa mo le asia o aiga. “Ia ua savali ma le lausefulu tausaga o to’esea ma aiga ona o sailiga lava o manuia e pei ona masani ai nai o tatou aiga i’inei i Samoa.
26 Hits
O lea le finagalo fa’aalia ma le talitonuga o le tamā i a Savea Noveeli, 56 le matua o le soifua o Salelesi i le fa’atalatalanoaga ma le Fofoga o Samoa i le aso ananafi.
58 Hits
O le talitonuga lea o le tamā i a Mulivai Misa, 40 le matua o le soifua o Salelesi.
25 Hits
Load More
© Samoa Observer 2016
Developed by Samoa Observer in Apia


text:
FAAOPOOPOGA
O le 1914, o se Tausaga Iloga i Valoaga o le Tusi Paia
A O LUMANAʻI le 1914, na faalauiloa ai e tagata aʻoga o le Tusi Paia, e iai mea iloga o le a tutupu i lenā tausaga. O ā mea iloga na tutupu, ma o ā faamaoniga e iloa ai le tāua o le 1914?
Na fetalai Iesu i le Luka 21:24: ʻE solia Ierusalema e nuu ese seʻia faataunuuina taimi atofaina o nuu ese.’ O Ierusalema o le aai laumua o le malo o Iuta, ma o i inā na iai le nofoālii o tupu o le aiga o Tavita. (Salamo 48:1, 2) Ae e iai se mea na mataʻina ai nei tupu e ese mai taʻitaʻi o nuu ese. Na latou nofoia “le nofoālii o Ieova” e fai ma sui o le Atua. (1 Nofoaiga a Tupu 29:23) O lea la, na faaata mai e Ierusalema le pulega a Ieova.
Ae o anafea ma na faapefea ona ʻsolia e nuu ese’ le pulega a le Atua? Na tupu lenei mea ina ua faatoʻilaloina e ʻau a Papelonia Ierusalema i le 607 T.L.M. E leai se tasi na toe nofo i “le nofoālii o Ieova,” ma na faamutaina foʻi le nofoaiga a tupu na tupuga mai iā Tavita. (2 Tupu 25:1-26) Pe e ao ona “solia” e faavavau le pulega a le Atua? E leai, auā ua faapea mai le valoaga a Esekielu e uiga iā Setekaia le tupu mulimuli o Ierusalema: ʻIa aveese le pulou o le tupu ma aveese le palealii. E lē toe tuuina atu le palealii i se tasi seʻia afio mai lē ua iai le pule faaletulafono, ona ou tuuina atu lea iā te ia.’ (Esekielu 21:26, 27) O “lē ua iai le pule faaletulafono” po o le aiā tatau i le nofoālii o Tavita, o Iesu Keriso lea. (Luka 1:32, 33) O lea la, e lē toe “solia” le pulega a le Atua pe a avea Iesu ma tupu.
O afea e amata ai lenā pulega matagofie? Na faaalia e Iesu e faatapulaa le taimi e pule ai Nuu Ese. Tatou te iloa le umi o lenā taimi i le tala o loo taʻua i le Tanielu mataupu e 4. O loo faamatala ai se faalepō faavaloaga a le tupu o Papelonia o Nepukanesa. Na vaaia e Nepukanesa se laau matuā maualuga ua tuu i lalo. Ua lē mafai ona tupu le pogati o le laau ona na faamau i le fusi uʻamea ma le ʻapa memea. Na faapea atu se agelu: “Ia tuu ai pea seʻia mavae atu taimi e fitu.”—Tanielu 4:10-16.
I le Tusi Paia, e iai taimi e faatusaina ai laau i pulega a tagata. (Esekielu 17:22-24; 31:2-5) O lea la, o le tuuina i lalo o le laau faafaatusa, ua fai ma faailoga o le motusia o le pulega a le Atua, lea na faia i Ierusalema e ala i tupu. Peitaʻi, e pei ona vaaia i le faalepō, e solia Ierusalema i “taimi e fitu.” O le ā le umi o na taimi e fitu?
Ua faailoa mai i le Faaaliga 12:6, 14, o le tolu ma le ʻafa tausaga po o taimi, e tutusa lea ma “aso e afe lua selau ono sefulu.” O lea la, a faaluaina lenā fuainumera ona maua lea o “taimi e fitu,” po o aso e 2,520. Peitaʻi, e lē na o le 2,520 aso na “solia” ai e nuu ese le pulega a le Atua, ina ua mavae le paʻū o Ierusalema. E aliali mai la, e umi se taimi e aofia ai i lenei valoaga. A fua i faamatalaga o loo i le Numera 14:34 ma le Esekielu 4:6 “o le aso mo le tausaga,” o lona uiga la o le umi o nei “taimi e fitu” e 2,520 tausaga.
Na amata le 2,520 tausaga iā Oketopa 607 T.L.M., ina ua faatoʻilaloina e ʻau a Papelonia Ierusalema ma to ese le palealii mai le tupu o le aiga o Tavita. Ae na faaiʻuina na tausaga iā Oketopa 1914. O le taimi lenā na faaiʻuina ai “taimi atofaina o nuu ese,” ma avea ai Iesu ma tupu faalelagi a le Atua. *—Salamo 2:1-6; Tanielu 7:13, 14.
E pei ona valoia e Iesu, o lona “faatasi mai” o se tupu i le lagi, na faailogaina i mea iloga na tutupu i le lalolagi e pei o taua, oge, mafuiʻe ma faamaʻi. (Mataio 24:3-8; Luka 21:11) O na mea na tutupu, o se faamaoniga malosi lea e iloa ai na fanau le Malo faalelagi o le Atua i le tausaga e 1914, ma o le amataga foʻi lenā o “aso e gata ai” o lenei lalolagi amioleaga.—2 Timoteo 3:1-5.
^ pala. 4 Pe a faitau mai iā Oketopa 607 T.L.M. e oo iā Oketopa 1 T.L.M., e 606 tausaga. Talu ai e leai se tausaga 0, o lona uiga e 1,914 tausaga pe a faitau mai iā Oketopa 1 T.L.M. e oo iā Oketopa 1914 T.A. O lea la, a faaopoopo le 606 tausaga ma le 1,914 tausaga, ona maua lea o le 2,520 tausaga. Mo nisi faamatalaga i le paʻū o Ierusalema i le 607 T.L.M., tagaʻi i le polosiua “O Tusi Paia Uma Lava”—E Moni Aʻiaʻi ma Aogā” i le Suʻesuʻega e Tolu, ma le mataupu o le “Chronology” mai le tusi Insight on the Scriptures ua lomia e Molimau a Ieova.


text:
SUIA E LE TUSI PAIA OLAGA
Na Ou Lē Taulau i le Tele o Taimi ae ua Ou Manumalo
TAUSAGA FANAU: 1953
ATUNUU: AUSETALIA
TALAAGA: FIAFIA I ATA MATAGĀ
OLAGA SA IAI:
Na siitia atu loʻu tamā mai i Siamani i Ausetalia i le 1949. Na alu e saʻili galuega i le mea o loo ʻeli ai le koale ma fale e gaosi ai le eletise, ma faamautū ai i vaega maotua o Victoria. O i inā na faaipoipo ai i loʻu tinā ma ou fanau ai i le 1953.
I nai tausaga mulimuli ane, na amata ai ona suʻesuʻe e loʻu tinā le Tusi Paia ma Molimau a Ieova, ma o loo oʻu manatua aʻoaʻoga a le Tusi Paia na ou aʻoaʻoina a o oʻu laʻitiiti. E leʻi fiafia loʻu tamā i lotu. Na matuā sauā o ia ma faamataʻu tagata ma na matuā fefe ai loʻu tinā. Peitaʻi na faaauau ona suʻesuʻe faalilolilo e loʻu tinā le Tusi Paia ma sa matuā fiafia i aʻoaʻoga o loo iai. Pe a leai loʻu tamā e na te faamatala mai iā i maʻua ma loʻu tuafafine mea na ia aʻoaʻoina. Sa ia faamatala mai se parataiso i le lalolagi i le lumanaʻi, ma le auala e maua ai le fiafia pe a ma mulimuli i tapulaa tau amio a le Tusi Paia.—Salamo 37:10, 29; Isaia 48:17.
O le 18 o oʻu tausaga na ou manaʻo ai ou te alu ese mai i lo matou aiga ona o le sauā o loʻu tamā. E ui na ou talitonu i mea na aʻoaʻo mai e loʻu tinā mai i le Tusi Paia, ae ou te leʻi faatāuaina. Ou te leʻi ola e tusa ma ia tapulaa. Na ou faigaluega o se fai eletise i le nofoaga na ʻeli ai le koale. Na ou faaipoipo i le 20 o oʻu tausaga. I le tolu tausaga mulimuli ane, na fanau ai la ma tama teine ulumatua, ma na ou toe manatunatu ai po o ā mea e tāua i le olaga. Na ou iloa e mafai ona fesoasoani le Tusi Paia i lo matou aiga, o lea na amata ai ona ou suʻesuʻeina le Tusi Paia ma Molimau a Ieova. Peitaʻi na matuā tetee laʻu avā i Molimau a Ieova. Ina ua ou auai i se tasi o a latou sauniga, na ia lapataʻia aʻu ou te filifili pe tuu laʻu suʻesuʻega pe alu ese mai i le aiga. Na ou lagona e leai se mea e mafai ona fai, ma na ou lolo atu i lona manaʻo ma lē toe fesootaʻi ai ma Molimau a Ieova. Mulimuli ane na ou lagona le salamō i loʻu lē faia o le mea na ou iloa e saʻo.
I se tasi aso na faaali mai ai e ē na matou faigaluega faatasi ni ata matagā taufeusuaʻiga. Sa ou fiafia i ai, ae i le taimi e tasi na ou ʻinoʻino i ai, ma na ou matuā lagona le taʻusalaina. Na ou manatua mea na ou aʻoaʻoina mai i le Tusi Paia, ma na ou talitonu o le a faasala aʻu e le Atua. Ae a o faaauau ma tele ata matagā taufeusuaʻiga ou te matamata ai, na suia laʻu vaaiga i ia ata. Na iʻu ina ou matuā fiafia i ai.
I le 20 tausaga na sosoo ai, na atili ai ona ou tafetafea ese mai i tapulaa na taumafai loʻu tinā e aʻoaʻo mai iā te aʻu. Na atagia atu i oʻu uiga faaalia mea o loo fafaga ai loʻu mafaufau. Sa ou tautala i gagana masoā ma fiafia i tausuaga matagā, ma na sesē laʻu vaai e faatatau i feusuaʻiga. E ui na ma nonofo pea ma laʻu avā ae na iai foʻi isi fafine na matou faapouliuli. I se tasi aso na ou tilotilo ai i le faata ma faapea ifo: ʻOu te lē fiafia iā te oe.’ Na suia oʻu lagona faaaloalogia o aʻu lava, i lagona lē mamā.
Na muta la ma faaipoipoga ma ua leai se faamoemoe i le olaga. O lea na ou tatalo ai iā Ieova ma loʻu lotoatoa. Na toe faaauau laʻu suʻesuʻega o le Tusi Paia e ui ua 20 tausaga talu ona tuu. O le taimi foʻi lenā ua maliu loʻu tamā ma ua papatiso loʻu tinā o se Molimau a Ieova.
SUIA E LE TUSI PAIA LOʻU OLAGA:
Na matuā telē le eseesega o loʻu olaga ma tapulaa maualuluga a le Tusi Paia. Ae i le taimi lea na ou maumauaʻi ia maua le filemu o le mafaufau lea o loo folafola mai i le Tusi Paia. Na ou taumafai malosi e pulea loʻu ita leaga ma le auala ou te tautala ai. Na ou filifili foʻi e lafoaʻi loʻu olaga lē mamā, lē toe taalo i taaloga faitupe, inu tele, ma lē toe gaoi mai i loʻu fale faigaluega.
Na matuā lē malamalama ē na matou faigaluega faatasi, pe aiseā ua oʻu manaʻo ai e fai ia suiga tetele. E tolu tausaga na latou taumafai ai pea ia ou toe foʻi i oʻu ala tuai. Afai ou te toe foʻi i tua e ala i le ita pe fai se upu masoā, e latou te feʻei ma fai mai: “Oi sole, ua toe foʻi a i tua le tama o Joe!” E ese loʻu tigā i na faamatalaga ma na ou lagona ai loʻu lē taulau.
Sa matuā tele ata matagā i le mea na ou faigaluega ai, e lē gata i masini faaonopōnei ae o ata lolomi foʻi. E masani ona fepasiaʻi solo e ē na matou faigaluega ata matagā i komepiuta, e pei foʻi ona ou faia muamua. Na ou taumafai e tuu lea masaniga leaga ae na taumafai ē na matou faigaluega e faia gaoioiga ou te toe foʻi ai i le olaga tuai. Na ou saʻili atu i lē na faia laʻu suʻesuʻega faale-Tusi Paia mo se fesoasoani ma ni faalaeiauga. Sa ia faalogologo mai ma le onosaʻi a o faamatala atu loʻu faafitauli. Sa ia faailoa mai iā te aʻu le auala ou te manumalo mai ai i lea masaniga, e ala i ni mau patino ma faalaeiau aʻu ia saʻili atu i le fesoasoani a Ieova e ala i le tatalo faatauanau.—Salamo 119:37.
I se tasi aso na ou taloina ai se fono ma ē na matou faigaluega faatasi. Ina ua potopoto mai na ou fai atu i ai e avatu se pia i ni tamāloloa se toʻalua na pulea e le ʻava malosi. Na feosofi mai le ʻaufaigaluega: “E lē mafai ona e faia lenā mea! O loo taumafai ia tamāloloa e tuu le pia!” Na ou faapea atu: “Ioe, e faapena foʻi aʻu.” Na amata mai ai i inā ona latou iloa loʻu tauivi e teena le matamata i ata matagā, ma na lē toe taumafai ai e faaoso aʻu e toe foʻi i ou ala tuai.
Mulimuli ane, o le fesoasoani a Ieova na mafai ai ona ou manumalo mai i le matamata i ata matagā. I le 1999, na ou papatiso ai o se Molimau a Ieova. Ou te lotofaafetai ona ua toe tuu mai se isi avanoa ou te ola ai i se olaga mamā ma fiafia.
O lea la ua ou malamalama i le māfuaaga e inosia ai e Ieova mea ia na ou fiafia i ai mo se taimi umi. I le avea o se Tamā alofa, na finagalo o ia e puipui aʻu mai i aafiaga leaga o ata matagā. Maʻeu le moni o upu i le Faataoto 3:5, 6! “Ia e faatuatua iā Ieova ma lou lotoatoa, ae aua le faalagolago i lou lava malamalama. Ia e manatua o ia i ou ala uma, ona ia faasaʻoina lea o ou ala.” O tapulaa o loo i le Tusi Paia e lē gata o se puipuiga ae e mautinoa e mafai ona taulau manuia ai.—Salamo 1:1-3.
AOGĀ IĀ TE AʻU:
Na ou lagona le lē mamā i le taimi ua mavae, a o lea ua ou faaaloalogia aʻu lava ma lagona le filemu o le mafaufau. Ua ou ola i se olaga mamā ma lagona le faamagaloga ma le fesoasoani a Ieova. I le 2000 na ou faaipoipo ai iā Karolin, o se tuafafine Kerisiano lalelei ma tausaafia, e alofa iā Ieova e pei foʻi o aʻu. E filemu lo ma aiga. E ma te lagona o se matuā faaeaga le avea ma vaega o se ʻauuso Kerisiano i le lalolagi aoao e mamā ma alolofa.
Faitau Atili
O le ā e Faia i se Suʻesuʻega Faale-Tusi Paia?
I le lalolagi aoao, ua lauiloa Molimau a Ieova i a latou polokalame o suʻesuʻega faale-Tusi Paia e leai se totogi. Tagaʻi i le auala e faia ai.
E Faapefea Ona Aogā iā i Tatou Mataupu Silisili o le Tusi Paia?
Na taʻua e Iesu le māfuaaga e tatou te manaʻomia ai taʻitaʻiga, faapea mataupu silisili e lua e sili ona tāua.


text:
Tala 27: Pule le Tupu Leaga i Aikupito
O TAMĀLOLOA nei o loo latou faamalosia tagata ia fai galuega. Sei vaai i le tamāloa lenā na te sasaina le isi tagata galue i le sasa! O le au faigaluega o tagata o le aiga o Iakopo, ma ua igoa o Isaraelu. Sa faamalosia i latou ia fai galuega e tagata Aikupito ma avea ma a latou pologa. Na faapefea ona tupu lenei mea?
Mo le tele o tausaga sa ola fifilemu pea le aiga to‘atele o Iakopo i Aikupito. O Iosefa, o le tagata tāua e sosoo atu iā Farao sa na tausia lelei i latou. Ae mulimuli ane ua oti Iosefa. Ma o le Farao fou sa le fiafia i tagata Isaraelu ma ua avea nei o ia ma tupu i Aikupito.
O lenei Farao leaga ua na faia tagata Isaraelu ma pologa. Ma sa ia tofia ni tagata sauā ma le lē alolofa latou te vaaia i latou ma faamalosia ia galulue tigāina i le fausia o le aai mo Farao. Peita‘i sa faaauau pea ona tuputupu tagata Isaraelu. Ina ua mavae sina taimi sa fefefe tagata Aikupito ina ne‘i to‘atele ma malolosi tele tagata Isaraelu.
Pe e te iloa le mea sa fai e Farao? Sa ia fai atu i fafine na fesoasoani i tinā Isaraelu ma faapea atu: ‘E tatau ona outou fasiotia uma pepe tama o le a fananau mai.’ Peita‘i o ni fafine lelei i latou ma e lē mafai ona latou fasiotia pepe.
Ona poloa‘i lea o Farao i tagata uma: ‘Ia outou fasiotia uma pepe tama a Isaraelu. Ae faaola na o pepe teine.’ Pe e lē o se faatonuga leaga ea lenā? Sei o tatou vaai pe na faapefea ona faasaoina le tasi o pepe tama.
Esoto 1:6-22.
Fesili
- Vaai i le ata, o ai le tamāloa o loo uuina le sasa, ma o ai o loo ia sasaina?
- Ina ua mavae le oti o Iosefa, o le ā na tupu i tagata Isaraelu?
- Aiseā na fefefe ai tagata Aikupito i tagata Isaraelu?
- O le ā le faatonuga a Farao na fai atu i fafine na fesoasoani i tinā Isaraelu?
Fesili faaopoopo
- Faitau le Esoto 1:6-22.
O le ā le auala na amata ai ona faataunuu e Ieova lana folafolaga i a Aperaamo? (Eso. 1:7; Kene. 12:2; Galu. 7:17)
Na faapefea ona faaalia e faatosaga Eperu lo la faatāuaina o le paia o le ola? (Eso. 1:17; Kene. 9:6)
Na faapefea ona tauia faatosaga ona o lo la faamaoni i a Ieova? (Eso. 1:20, 21; Faata. 19:17)
Na faapefea ona taumafai Satani e seua le fuafuaga a Ieova e faatatau i le Fanau folafolaina a Atamu? (Eso. 1:22; Mata. 2:16)


text:
FESOASOANI MO LE AIGA | FANAU TALAVOU
Pe Afai ua Tatau Ona E Toe Fo‘i e Nofo i Ou Mātua
LE LUʻI
Ua taʻua e faapea e iai talavou sa tuua o latou mātua ae ola ma tausia i latou lava, a ua toe foʻi e nonofo ma o latou mātua ina ua feagai ma faigatā tautupe. Po ua tupu lenei mea iā te oe?
E tusa pe e te alofa i ou mātua, ae e ese le faigatā o le toe foʻi e nonofo ma i laʻua. Ua taʻua e le talavou o Sara *: “O loʻu nofo na o aʻu ma tausia aʻu lava, na ou lagona ai ou te mafai ona faia se mea, auā ou te leʻi ola faalagolago i se tasi. Ae o le toe foʻi e nonofo ma oʻu mātua na ou lagona ai ua toe pei aʻu o se tamaʻi teineitiiti.” E faapena foʻi le manatu o le tauleʻaleʻa o Risati: “Ou te leʻi toe fia foʻi i oʻu mātua, ae ua lē mafai ona ou tausia aʻu lava. Na ou lagona le lē taulau.”
Pe afai ua e oo i se tulaga faapea, e mafai la ona fesoasoani lenei mataupu iā te oe.
LE POGAI
Faafitauli tautupe. O le toʻatele o talavou ua faateʻia ina ua latou tofo totino i le taugatā o le soifuaga. Ua faapea mai Risati lea na taʻua muamua: “Na alu uma aʻu teugātupe i le tausiga o oʻu manaʻoga.” E tai faapena foʻi le tulaga na oo i le tamaʻitaʻi o Shaina, o lē na tuua ona mātua i le 24 o ona tausaga, ae na mulimuli ane toe foʻi ifo ina ua mavae le tasi ma le ʻafa tausaga. Na taʻutino mai o ia: “E leʻi lelei le auala na faaalu ai aʻu tupe. E leʻi iai ni aʻu tupe i le taimi na ou tuua ai oʻu mātua, a o lea ua ou toe foʻi mai ma aʻu aitalafu.” *
Faafitauli tau galuega. Ua iloa e Shaina, e tusa pe e lelei au fuafuaga mo le tausia o oe lava, ae e mafai ona faalēaogāina uma pe a teʻi ua leai sau galuega. Na ia taʻua: ʻNa ou faauu mai i se polokalame i mataupu faafomaʻi, ma na iai se vaega na fesoasoani iā te aʻu ina ia suʻe saʻu galuega. Peitaʻi, ina ua leai saʻu galuega, sa leai se mea na mafai ona ou faia. Na ou nofo i se vaipanoa maotua, ma e lē maua ai ni avanoa faigaluega faafomaʻi.’
Faamoemoega lē talafeagai. O nisi talavou ua ō e faigaluega e aunoa ma le malamalama i vala eseese e manaʻomia, mo le saʻilia e se tasi o mea e tausia ai o ia lava. E masani ona matuā faigatā atu a latou galuega nai lo o le mea na latou faatalitalia. O le iʻuga, ua latou iloa ane ai e lē faigofie le tausia e i latou o i latou lava. E mautinoa e latou te leʻi faatalitalia o le a matuā faigatā le tulaga o mea pe a oo ina avea ma talavou matutua.
MEA E MAFAI ONA E FAIA
Talanoa i ou mātua i lou toe foʻi atu e tou te nonofo faatasi. Ia talanoa i mataupu e pei o nei: O le ā le umi o le a outou nonofo faatasi ai? O ā nisi o tupe faaalu e mafai ona e fesoasoani i le totogiina? O ā feʻau i le fale e mafai ona e faia? O ā ni mea e te faia ina ia toe maua ai ni tupe e tausia ai oe lava? E tusa po o le ā lou matua, ae e tatau ona e manatua o lea ua e toe nofo i ou mātua, ma e tatau ona e usitaʻi iā i laʻua.—Mataupu silisili o le Tusi Paia: Esoto 20:12.
Ia iloa faasoa au tupe. Ua taʻua i le tusi The Complete Guide to Personal Finance: For Teenagers and College Students: “E faalagolago lou taulau po o lou lē taulau i le faasoaina o au tupe, i le auala e te faaalu ai au tupe. . . . O le mea tāua, ia aua neʻi soona faaaluina au tupe i mea e te lē manaʻomia moni.”—Mataupu silisili o le Tusi Paia: Luka 14:28.
Ia saʻili ni fautuaga aogā. E mafai ona fesoasoani atu ou mātua po o isi tagata matutua iā te oe, ina ia maua tomai aogā i le teuina ma le faasoasoaina o tupe, faapea le totogiina o pili. Ua taʻua e le talavou o Marie: “Na tatau ona ou toe amata mai i mea faigofie. Na fesoasoani mai saʻu uō ina ia tusi i lalo tupe faaalu e manaʻomia ma tupe faaalu e lē manaʻomia. Na faateʻia aʻu ona o le tele o aʻu tupe na alu i mea e matuā lē manaʻomia. Na ou aʻoaʻoina foʻi, e tāua ona atiaʻe le pulea totino pe afai o le a ou saʻilia mea e tausia ai aʻu lava.”—Mataupu silisili o le Tusi Paia: Faataoto 13:10.
E lē tāua le galuega e te faia, ae e tāua le lelei o le auala e te faia ai
Fai ni taumafaiga e saʻili se galuega. Ia aua le faamaʻimauina le taimi, ae ia faaaogā e saʻili ai sau galuega. O se lapataʻiga: E iai nisi e ono fai atu iā te oe ia saʻili se galuega “o loo e moomoo i ai.” Peitaʻi o le faia faapea, o le a e lē amanaʻia ai isi avanoa faigaluega mo oe. Nai lo o le faamaʻimau o le taimi e saʻili ai se galuega patino, ia lotomalie e talia so o se galuega. Ia manatua, e lē tāua le galuega e te faia, ae e tāua le lelei o le auala e te faia ai. E lē faapea a e faigaluega i le galuega na e moomoo i ai, ona faatoʻā e fiafia lea i lau galuega. Ua mātauina e faapea, o le tele lava o le poto masani ma le tomai o se tasi i lana galuega, o le atili fiafia foʻi lenā i lana galuega.
^ pala. 5 Ua suia igoa.
^ pala. 8 O le faafitauli lenei e masani ona feagai ma talavou i le Iunaite Setete e auai i iunivesite. Ua iloa mai i se lipoti i le The Wall Street Journal, i se fua faatatau, pe a fai se nonogatupe a se talavou, e oo ane i le taimi e faauu ai ua oo atu lana aitalafu i le $33,000.